Jovanović: Mnogima, pa i Rusiji, odgovara uzdrmani Makron\nTanjug 6. decembra 2018. 15:26\nBEOGRAD – Mnogima u Evropi odgovara da pozicija francuskog predsednika Emanuela Makrona bude uzdrmana, kaže direktor Foruma za bezbednost i demokratiju Milan Jovanović i dodaje da postoje sumnje da su i Rusi na neki način umešani u organizaciju protesta „žutih prsluka“.\n„EU je trenutno stešnjena između SAD i Rusije, to je velika teritorija ili velika unija, koja još nije do kraja pokazala svoje potencijale. Oni su možda tek naslućeni i zbog toga su veliki pritisci od strane drugih velikih sila na EU, i u tome ne učesvuje samo Rusija“, kazao je on za Tanjug.\nJovanović smatra da je razlog tome to što je francuski predsednik, pored „odlazeće“ nemačke kancelarke Angele Merkel, viđen kao osovina koja još uvek brani EU od partikularizama i nacionalizama.\n„O tome je nedavno govorio i čuveni filozof Jirgen Habermas – da li će EU uspeti da odbrani sebe kao politički koncept i da li će, osim monetarne unije koja postoji i koja je ranjiva, uspeti da se uspostavi i neka vrsta političke unije u izrazitijem smislu nego što je to bilo do sada“, naveo je Jovanović.\nOn je citirao francuskog filozofa Bernara Anrija Levija, koji je upozorio na „huškanje“ Francuza putem društvenih mreža, ističući da će u narednim danima „žuti prsluci“ morati da se ograde od „crnokošuljaša“.\nPo njegovom mišljenju, i Rusiji bi odgovaralo da utiče na to ko će biti ili ko neće biti novi „šef“ EU, nakon što se Merkelova povuče.\nJovanović u tom kontekstu ukazuje da je nekoliko naloga na društvenim mrežama, pogotovo na Fejsbuku, nestalo nakon što je, zbog odluke francuske vlade da odloži poskupljenje goriva, došlo do privremenog stišavanja tenzija i sukoba u Francuskoj.\n„Prethodno je otkriveno da ti linkovi vode ka Rusiji, čak do nekih imena poput medijskog mogula Malofejeva, vlasnika portala koji su plasirali lažne vesti i u Crnoj Gori, uoči njenog pristupanja NATO“, navodi Jovanović i podseća da je predsednik Evropske komisije Žan Klod Junker nedavno upozorio na „digitalnu ranjivost“ EU.


Samo petnaestak sati posle trijumfa nad Crvenom zvezdom u "večitom derbiju", Partizan je igrao matine u Novom Sadu protiv NS Starsa. Iako je nastupio sa samo dve postave, domaći tim pružio je solidan otpor protiv aktuelnog šampiona. Početkom drugog perioda imao je egal rezultat, ali su vrlo brzo posle izjednačujućeg gola Siniše Pajića, "Crno-beli" sa dva gola za manje od jednog minuta, već do sredine meča stigli do prednosti od 3:1 koju su sačuvali do kraja susreta.\nUsled smanjenog broja igrača u rotaciji, domaći tim poklonio je protivniku čak četiri isključenja u prvom delu igre, a jedno od njih već posle pet minuta igre kapitalizovao je Nemanja Nikolić i pogodio mrežu Fedora Aranickog (ukupno 31 odbrana) za vođstvo gostiju od 1:0. Uprkos velikoj inicijativi Partizana u prvom delu (odnos šuteva 19-7), više nije bilo golova do prvog odmora, a početak nastavka doneo je domaćoj ekipi nadu u povoljan rezultat. NS Stars je u 26. minutu imao "pauer plej" koji je posle dodavanja Dejana Pajića u gol pretvorio njegov mlađi brat Siniša, za poravnanje rezultata – 1:1.\nMeđutim, radost domaćih trajala je tek nešto više od dva minuta, kada je usledila brza reakcija gostiju iz Beograda. Trener partizana Rašid Šemsedinović pružio je na ovom meču šansu mlađim snagama kako bi što više rasteretio prve dve postave umorne od duela sa "večitim rivalom" prethodne večeri. Priliku je iskoristio mladi Miodrag Ristović koji je u 28. minutu uposlio Srđana Ristića za novo vođstvo Beograđana, da bi samo 45 sekundi kasnije Ognjen Stoiljković pogodio mrežu domaćina i udvostručio prednost Partizana. "Novosadske zvezde" pokušale su u drugoj polovini susreta da ugroze gol Milana Lukovića (24 odbrane), dok su se i "Crno-beli" trudili da otklone sumnju u konačan ishod, ali više nije bilo golova – 1:3.\nPosle dva odigrana meča na startu nove sezone Partizan je prvi na tabeli sa maksimalnim učinkom, dok su Crvena zvezda, NS Stars i Vojvodina bez bodova.


Uvođenje vanredne situacije i u Požarevcu? - Boom93\nStručno operativni tim koji čine predstavnici svih zdravstvenih ustanova u Gradu Požarevcu predložiće gradskom Štabu za vanredne situacije uvođenje vanredne situacije Požarevcu zbog situacije sa koronavirusom, saznaje Boom 93.\nU situaciji kada su zdravstveni kapaciteti u zemlji prepunjeni, a bolnički kreveti u kovid bolnici u Požarevcu popunjeni obolelima iz drugih mesta, rizična je pojava novoobolelih u većem broju u gradu. Stručni tim u Požarevcu se složio da se mere koje je predložio republički krizni štab za područje čitave države, a koje će početi da važe od sutra, dosledno primenjuju u Požarevcu.\nU razgovoru sa novinarom Boom 93, direktorka Zavoda za javno zdravlje u Požarevcu, Ana Jovanović je rekla da je tačno da trenutno nema većeg broja obolelih u Požarevcu, ali i dodala da se čeka oko 150 rezultata uzorkovanja na kovid iz samog grada od prošle nedelje.\nOna je ocenila da je neverovatno da se pored svih preporuka vezanih za prevenciju od koronavirusa dogodi nastup folk pevača Đanija tokom vikenda u Požarevcu kome je prisustvovao veliki broj mahom mlađih ljudi.\nNešto ranije, direktor bolnice u Požarevcu Danko Nikolić je u razgovoru sa novinarom Boom 93 taj događaj ocenio kao veoma problematičan.\nInače, pomenuti folk pevač je u Požarevcu nastupao u subotu u jednom ugostiteljskom objektu, a više različitih osoba sa kojima smo razgovarali tvrdilo je da je tom događaju na otvorenom prisustvovalo nešto više od 1.000 ljudi.\nred ispred kovid ambulante foto: T.Spasojević\nU ovom trenutku zavod u Požarevcu još uvek nema rezultate za oko 600 uzoraka od prošle nedelje iz Braničevskog i Podunavskog okruga, izjavila nam je danas direktorka Ana Jovanović. Ona je rekla da ima informaciju da laboratorija „Vatreno oko“ ponovo radi, ali da se za sada ne zna kada će biti dostavljeni rezultati ranijih uzorkovanja.\nZavod je danas saopštio rezultate uzoraka uzetih ovog utorka u kojima je i deo rezultata i od ponedeljka. Novozaraženih je 10. Po tri u Velikoj Plani i Smederevu, dvoje u Petrovcu na Mlavi i po jedna osoba u Gradu Požarevcu i opštini Žabari.\nU poslednja 24 sata uzorkovano je 96 osoba iz Podnavskog i 91 osoba iz Braničevskog okruga.\nOznakeCOVID-19 Požarevac štab vanredna situacija ZZJZ


Novak jeste tužan, ali ima i pozitivnih stvari! - Sportske.net\nNajbolji srpski teniser je vezao tri poraza, po prvi put nakon 2007. godine.\nNovaku se ovo nije desilo 11 godina!Novak prilično tužan: "Ne znam šta da očekujem..."Đoković ekspresno ispao!Novak bezuspešno vežbao za singl, poraz u MajamijuNovak Đoković - Čudne se stvari dešavaju...\nNovak Đoković je sinoć poražen od Benoe Pera u okviru drugog kola turnira u Majamiju, bio je razočaran posle meča, istakao je da se trudi, ali da se susreće sa nekim okolnostima po prvi put u životu.\n"Nisam ni blizu nivoa na kojem bih voleo da budem i fizički i igrački. Trudim se koliko mogu, a sa druge strane to su neke okolnosti sa kojima se susrećem prvi put u životu. Definitivno nisam bio spreman da se takmičim u Majamiju i Indijan Velsu", rekao je on.\nNaveo je i jednu pozitivnu stvar u čitavoj priči.\n"Sa druge strane sam video da li mogu da igram, ovaj turnir sam igrao bez bola što je pozitivna stvar", rekao je najbolji srpski teniser u izjavi za "Sport klub".\nNadam se da ću biti u mogućnosti da budem na željenom nivou", rekao je Novak Đoković.


Novogodišnja prodajna izložba - Put u Art magazin\nDec 24, 2015 - Taste\nOd 24. decembra do 31. januara prodajna galerija “Beograd” organizuje novogodišnju izložbu na kojoj po specijalnim popustima nudi širok spektar radova – od slika i crteža, preko grafike i fotografija do skulptura.\nU okviru tradicionalne Novogodišnje prodajne izložbe biće predstavljena stalna galerijska ponuda širokog opsega – od slikarskih radova i crteža, preko grafike i fotografije, do skulpture i umetničkih objekata, koja će za ovu priliku biti obogaćena specijalnim popustima na pojedine radove.\nNajnoviji izbor dela iz privatnih kolekcija i tekuće produkcije umetnika , šestu godinu za redom čini poseban segment ekskluzivne ponude sa radovima na papiru i objektima. Samo u ovom periodu, odabrani radovi naših afirmisanih umetnika dostupni su po povoljnijim u odnosu na aktuelne tržišne cene. Uroš Tošković, Ivan Tabaković, Mića Popović, Cuca Sokić, Nikola Džafo, Žolt Kovač, Miloš Bajić, Vlasta Mikić, Milica Rakić, Saša Pančić, Ivona Pleskonja – diSTRUKTURA, Nina Todorović, Kristina Ristić, Dragana Pajković Dodig, Selena Vicković, Zdravko Joksimović, Predrag Terzić, Aleksandar Kelić, neki su od umetnika čije smo radove za ovu priliku izdvojili.\nPoseban segment izložbe čine radovi iz najnovijih kolekcija savremenih umetnika i nekoliko radova posleratnog modernizma iz odabranih kolekcija, koji su u komisionom posedu Prodajne galerije do kraja januara 2016.


ĆURIĆ: Vukanović priča besmislice – Novac za FK Leotar izdvojen u skladu sa zakonom | Hercegovina Press\nGradonačelnik Trebinja Mirko Ćurić rekao je danas da je novac na račun Fudbalskog kluba „Leotar“ prebačen na zakonit način, a da su tumačenja i unaprijed napisane presude narodnog poslanika Nebojše Vukanovića još jedan način da na sebe skrene pažnju.\nĆurić je istakao da je ispoštovana cjelokupna procedura, a da je na nadležnim organima da utvrde da li je to tako, navodeći da ga niko od nadležnih organa gonjenja nije pozvao da da izjavu povodom, kako je rekao, Vukanovićevih besmislenih tvrdnji i loših namjera.\n„Kao gradonačelnik imam ovlaštenja da realociram sredstva iz gradskog budžeta sa konta jednog na konto drugog odjeljenja u iznosu do pet odsto. To sam i učinio. S tim da u ovom slučaju nijedan sportski kolektiv nije dobio manje novca, jer radimo domaćinski i ostvarujemo znatno veće prihode veće od plana, koji trenutno iznose oko 1.200.000 KM više od predviđenih budžetom za 2021″, naveo je Ćurić.\nOn je pojasnio da je realokacija sredstava u okviru gradskog budžeta bila jedina moguća opcija u tom trenutku, te da su, napomenuo je, ispoštovane sve zakonom predviđene procedure.\n„Da smo se tada odlučili da idemo na rebalans – trebalo bi nam mjeseca dana, a za rješavanje ‘Leotarovog’ problema bilo je na raspolaganju tek petnaestak dana. Sastali smo se u Gradskoj upravi, razmotrili sve moguće opcije i na kraju donijeli odluku da idemo sa realokacijom“, pojasnio je Ćurić.\nOn je dodao da Grad izdvaja značajna sredstva za sport, jer želi da ima predstavnike u premijeligaškom takmičenju, ali i da se roditelji brojne djece odluče da svoje mališane upišu u neki od sportova.\n„Ali imate i one kojima ni to ne odgovara, žele da kažu da je sve crno i nikakvo pa onda rade ovo što rade. Uz to se još i predstavljaju kao zaštitnici sporta, da o njemu tobože brinu. Evo kako brinu, posebno o najstarijem Trebinjcu koji se poslije nekoliko godina takmičenja vratio gdje mu je i mjesto u najviši rang“, dodao je Ćurić.\nPrema Ćurićevim riječima, Grad Trebinje izdvaja značajna sredstva i za izgradnju sportske infrastrukture, zbog čega je Trebinje primjer mnogima u regionu.\n„Ako su sposobni neka dođu i preuzmu da vode Fudbalski klub ‘Leotar’, neka nađu kompaniju koja će, kako su rekli izgraditi reflektore na stadionu u Policama za 200.000 KM. I ranije sam ih pozivao. Jaki su na riječima, a kad treba nešto da se uradi nema ih nigdje“, naveo je Ćurić.\nI predstavnici ostalih klubova premijerligaša (KK „Leotar“, RK „Leotar“, ŽKK „Leotar“) potvrdili su da sredstva koja su planirana za njihove klubove u grantu za sport nisu umanjivana, što im je omogućilo da nesmetano funkcionišu.\nNarodni poslanik Nebojša Vukanović rekao je danas da je dao izjavu u trebinjskoj policiji povodom prijave koju je podnio sredinom jula ove godine, zbog, kako je rekao, nenamjenskog trošenja novca iz budžeta za izmirenja duga i deblokadu računa FK „Leotar“.\nVukanović je kazao da je riječ o zloupotrebi polažaja, što je demantovano iz Gradske uprave.


Vesti online / Vesti / Svet / Rusija: Pao krov supermarketa, jedan mrtav\nRusija: Pao krov supermarketa, jedan mrtav\nJedan čovek je poginuo, a devetoro je povredjeno, kada se u utorak, u supermarketu u Sankt Peterburgu srušio krov, a ispod ruševina je najverovatnije zarobljeno još ljudi.\nZvaničnici spasilačkih službi saopštili su da je najmanje 25 bagera i kamiona poslato na mesto nesreće, pošto se oko 500 kvadratnih metara krova srušilo u supermarket, koji pripada trećem po redu ruskom lancu prodavnica hrane "O kej".\nDevetoro povredjenih smešteno je u bolnicu, a ispod ruševina se, nekoliko sati posle nesreće, najverovatnije nalazi još ljudi, javljaju svetske agencije, a prenosi "Blic".\nNa raščišćavanju ruševina radi 27 kamiona i 88 spasilaca, prenele su agencije.\nUzrok nesreće još nije utvrdjen, ali policija odbacuje sumnje na teroristički napad, verujući da je uzrok pada krova gomila snega koja se na njemu nakupila posle jakih vejavica poslednjih dana.\nSupermarket O kej


Beta\t 4. aprila 2016. 13:00\nGradilište tržnog centra “Belgrade Plaza” u Višnjičkoj ulici u Beogradu, čija je vrednost oko 80 miliona evra, obišli su danas gradonačelnik Beograda Siniša Mali i generalni direktor izraelske kompanije “Plaza Centers Srbija” Rabia Šihab.\nGradonačelnik Beograda Sinša Mali rekao je da će “Belgrade plaza” biti jedan od tri najveća tržna centra u Beogradu, koji će zaposliti 1.500 ljudi.\n“Ovaj projekat potpuno menja izgled ovog dela Beograda, opštine Palilula, jer umesto jedne napuštene i stare fabrike do kraja maja 2017. godine imaćemo prelep tržni centar”, kazao je on ocenivši da je “dobro” to što je izraelski investitor osigurao kuće u neposrednoj blizini gradilišta.\nMali je najavio da će nov tržni centar i izgradnja stambeno-rekreativnog centra na Adi Huji, predvidjena Planom detaljan regulacije tog dela opštine Palilula, koji je Skupština Beograda usvojila prethodne godine, učiniti Beograda “mnogo atraktivnijim”.\nŠihab je rekao da je “ovo trenutno najveće gradilište maloprodajnog prostora u Srbiji”, koje se prostire na 61.000 kvadrata od kojih će 32.300 kvadrata biti prodajni prostor raspodredjen na tri nivoa sa pogledom na Dunav.\n“Obavezali smo se da ćemo dovesti nove medjunarodne kompanije koje će ući na tržište Srbije i pronaći svoje mesto na njemu, jer prošle godine smo dobili gradjevinsku dozvolu za izgradnju ‘Belgrade Plaza’ zahvaljujući politici otvorenih vrata grada Beograda”, kazao je on.\nAmbasador Izraela u Srbiji Josef Levi ocenio je da su Srbija i njena prestonica “posebno interesantni za izraelske investitore”.\nParcela na kojoj se gradi tržni centar nalazi se na mestu nekadašnje fabrike “Sport star” u Višnjičkoj ulici 84 na Karaburmi. Izgradnja “Belgrade plaza” počela je u julu prošle godine, a završetak radova očekuje se početkom 2017. godine.


Plan B: Rusija može za Siriju zaobilazeći Grčku - 07.09.2015, Sputnik Srbija\nRusija može da koristi nove puteve leta za pomoć Siriji ako Grčka zatvori svoj vazdušni prostor za ruske avione, rekao je prvi zamenik šefa Međunarodnog... 07.09.2015, Sputnik Srbija\npolitika, vesti, rusija, svet, grčka, sirija, vladimir jabarov, međunarodni komitet saveta rf\n22:12 07.09.2015 (Osveženo: 16:19 05.10.2015)\n© Sputnik / Ramilь Sitdikov / Uđi u foto-galerijuAvion Iljušin 38N\nRusija može da koristi nove puteve leta za pomoć Siriji ako Grčka zatvori svoj vazdušni prostor za ruske avione, rekao je prvi zamenik šefa Međunarodnog komiteta Saveta Ruske Federacije Vladimir Jabarov.\nAtina: Amerika tražila da se zatvori nebo za Rusiju\n7 Septembar 2015, 13:36\nDanas je izvor Sputnjika rekao da je Grčka dobila zahtev od Sjedinjenih Američkih Država da odbije ruske letove koji pružaju humanitarnu pomoć Siriji koristeći vazdušni prostor te zemlje.\n„Ovo je apsurdan potez i ako bude podržan od strane Grčke, biće to neprijateljski potez prema Rusiji“, rekao je Jabarov.\n„U subotu, američka ambasada je apelovao na grčku vladu sa zahtevom da zabrani letove ruske avijacije koja pruža pomoć Siriji. Međutim, Atina je odbila da to učini“, rekao je izvor agenciji RIA Novosti.\nRuski zvaničnik je istakao da Iran, Turska i centralnoazijske države mogu da priteknu u pomoć Rusiji u njenoj humanitarnoj misiji u Siriji.\nRusija nije prebacila avione u Siriju\n2 Septembar 2015, 11:18\nKomentarišući američki zahtev za zatvaranje vazdušnog prostora Grčke ruskim humanitarnim letovima ka Siriji, ruski zvaničnik je rekao da se Vašington „plaši bilo kakve pomoći Rusije sirijskom narodu“.\nJabarov je komentarisao zapadne medijske izvještaje koji se tiču navodno povećanih ruskih zaliha oružja u Siriji, rekavši da je „cilj ove kampanje da podstakne antirusku histeriju“.\nZvaničnik je istakao da bi Sjedinjene Države, ako bi imale pravo, zatvorile vazdušni prostor svih zemlja ruskim avionima.\nMeđutim, Rusija može da ustanovi nove vazdušne linije pod međunarodnim sporazumima, zaključio je on.\nMeđunarodni komitet Saveta RF


Za crveno-bele „Vučice“. Za novo finale nacionalnog kupa – CZBG portal\nutorak 21.05.2019\tNema komentara na Za crveno-bele „Vučice“. Za novo finale nacionalnog kupa\nFudbaleri Crvene zvezde u četvrtak 23. maja bore se za novu titulu, za novi trofej u Kupu Srbije, za novu duplu krunu. Samo dan ranije, u sredu 22. maja crveno-bele „Vučice“ igraju revanš meč polufinala nacionalnog kup takmičenja protiv zemunske Sloge.\nPre sedam dana na pomoćnom terenu stadiona „Rajko Mitić“ naše devojke su savladale ekipu iz Zemuna rezultatom 2:1, pa na gostovanje putuju sa minimalnom prednošću, ali ono što svakako daje pravo na nadu je činjenica da su crveno-bele na tom susretu pokazale znatno više od protivnika, tokom celog susreta imale terensku inicijativu i samo spletom nesrećnih okolnosti na revanš ne putuju sa znatno ubedljivijom prednošću. Ono što takođe raduje je i činjenica da devojke u dresovima svetih boja nisu podlegle raznoraznim pritiscima i provokacijama kojima su bile izložene tokom susreta, a koje su svoju kulminaciju doživele po okončanju susreta kada je jedna gostujuća igračica (Ljiljana Gardijan) u više navrata pokušala da se fizički obračuna sa našim devojkama.\nKatarina Đorđević postiže prvi pogodak u duelu sa Slogom\nOvoga puta idemo na njihov teren, mesto na kojem će provokacije sigurno biti daleko većeg intenziteta, a posebno kada se zna koliki je značaj predstojećeg susreta. Znamo kako su se gošće ponašale u našoj kući tokom prethodna dva duela ovih ekipa, ali zna se i koje ime nosimo i čiji grb slavimo. Shodno tome uvek ćemo na provokaciju odgovoriti fudbalskom lucidnošću, na pritiske fudbaslkom virtuoznošću, ali ćemo isto tako znati da u žaru borbe primimo i udarce i zadamo iste,…\nMirela Tenkov – 2:1\nStatistički gledano ŽFK Crvena zvezda i Sloga Zemun su u aktuelnoj sezoni već odigrale četiri susreta. Tokom prvog dela sezone oba susreta su okončana bez pobednika 0:0 i 1:1, dok je meč u plej-of fazi Super lige završen pobedom Zemunki 3:2. Prvi, ali izuzetno važan trijumf u aktuelnoj sezoni „Vučice“ su ostvarile u već pomenutom prvom polufinalnom susretu rezultatom 2:1 i nadamo se da će taj meč biti početak novog nepobedivog niza naše ekipe u duelima sa Zemunkama, jer mora se napomenuti da Sloga gotovo pune tri godine nije znala za uspeh u susretima sa crveno-belim devojkama.\nNadamo se i da će navijači prepoznati važnost predstojećeg duela i da će doći na Gradski stadion u Vinči i podržati naše devojke koje će uz pomoć publike sigurno mnogo lakše ostvariti zacrtani cilj, a to je plasman u novo finale Kupa Srbije.\n– Kup Srbije za dame, polufinale-druga utakmica\nŽFK Sloga Zemun – ŽFK Crvena zvezda (prvi susret: 1:2)\nStadion: „Gradski stadion u Vinči“\nDatum: Sreda, 22. maj\nDa naš klub ništa ne prepušta slučaju pred ovaj važan meč govori i podatak da je nekolicina devojaka koja ima problema sa manjim ili većim povredama pred meč upućena na relaksaciju i oporavak u studio „ASAP“ koji je partner našeg ženskog fudbalskog kolektiva.


Calculus 12 | Obostrano štampanje\nObostrana štampa dokumenata\nRazni obimni izveštaji koje kreirate u Calculus-u 12 – među kojima su lager liste, popisi, spiskovi zaposlenih i dnevnici – predstavljaju kandidate za obostranu štampu radi uštede papira (štampanje na obe strane lista papira - obostrano štampanje). Prilikom kreiranja ovih tipova izveštaja, potrebno je da se tekst odštampa na obe strane papira.\nAko štampanje obavljate na uređaju koji predstavlja kombinaciju fotokopir aparata i štampača, a fotokopir aparat podržava obostrano kopiranje, onda on verovatno podržava i obostrano štampanje.\nAko imate više instaliranih štampača, moguće je da jedan štampač podržava obostrano štampanje, a drugi ne.\nZa obostrano štampanje pratite sledeća uputstva:\nKako funkcioniše obostrano štampanje?\nDa li vaš štampač podržava obostrano štampanje?\nŠtampanje izveštaja na štampaču koji podržava obostrano štampanje\nŠtampanje izveštaja na štampaču koji ne podržava obostrano štampanje\nPre nego što obostrano odštampate izveštaj, bilo bi korisno da razumete kako se ovakve štampe podešavaju u programu Calculus 12. Sve stranice za štampu Calculus 12 prikazuje kao posebne stranice. U slučaju da vaš štampač podržava opciju obostranog štampanja, a vi prilikom štampanja odaberete tu opciju, svaki par stranica će biti odštampan na po jednom listu papira.\nDa li vaš štampač podržava obostrano štampanje obično možete da otkrijete tako što ćete pregledati informacije koje ste dobili uz štampač, odnosno svojstva štampača.\nPostupite na sledeći način da biste pregledali svojstva štampača:\nU kontrol panelu Windowsa-a otvorite Uređaji i štampači.\nU dijalogu Uređaji i štampači, izaberite štampač koji želite da koristite.\nIz kontekstnog menija izaberite Osobine štampača (Printer properties).\nIzaberite karticu Detalji o štampaču.\nProverite da li u grupi Opcije stoji tekst Obostrano: Da. Ako vidite tekst Obostrano: Da, štampač podržava obostrano štampanje.\nŠtampanje na štampaču koji podržava obostrano štampanje\nPre štampe otvorite Printer properties štampača i izaberete opciju Two-sided (duplex) sided ili Double Sided Printing. Postupite na sledeći način da biste neki sadržaj odštampali na obe strane lista papira:\nNa liniji alata izaberite dugme Print.\nU dijalogu Dokumenti za printer birajte listić kartice Printer, kliknite na dugme Opcije i izaberite štampač koji želite da koristite.\nUkoliko niste prethodno podesili opcije obostrane štampe možete to uraditi i sada ako u okviru istog prozora za izbor štampača kliknete na dugme Setup....\nDa odaberete željenu opciju obostranog štampanja izaberite listić kartice Izgled i u sekciji Dvostrano čekirajte opciju Prema printeru:.\nKliknite na dugme Print.\nŠtampanje publikacije na štampaču koji ne podržava obostrano štampanje\nAko vaš štampač ne podržava automatsko obostrano štampanje, na raspolaganju su vam druge dve opcije. Možete da koristite ručno obostrano štampanje ili možete da odvojeno štampate parne i neparne stranice. Postoji veliki broj štampača koji podržavaju obostrano štampanje, međutim, opcije obostranog štampanja nisu na svim štampačima dostupne na isti način. Neki stoni štampači obavljaju obostrano štampanje tako što prvo štampaju sve kopije prve strane, a zatim zastanu i obaveste vas da je potrebno da preokrenete upravo odštampane listove i vratite ih u štampač. Nakon toga štampaju sve kopije druge strane.\nPostupite na sledeći način da biste neki sadržaj ručno odštampali na obe strane papira:\nU dijalogu Dokumenti za printer birajte listić kartice Printer i u okviru sekcije Stranice izaberite opciju Samo neparne i prvo štampate neparan broj stranica pa onda vratite papir u štampač.\nSada u okviru sekcije Stranice izaberite opciju Samo parne i štampajte paran broj stranica.\nProbajte nekoliko puta sa par papira na koje ćete označiti stranu pre štampanja, da biste utvrdili kako treba da postavite papir.\nUkoliko niste iskusan korisnik, nemojte menjati postavke štampača za podešavanje obostrane štampe. Menjanje postavki može dovesti do neuspešnog štampanja.\nDodatne informacije o štampanju različitih dokumenata na jednom listu papira, štampanju više kopija dokumenata na jednom listu papira, kao i o štampanju određenih stranica potražite u uputstvu za vaš štampač.\nUpotrebom obostrane štampe brinemo o našem okruženju jer time sprečavamo seču šuma, smanjujemo količinu štetnih gasova i zagađenje vode koji se proizvode uporedo sa papirom. Smanjujemo i količinu otpada jer papir zauzima najveći njegov deo. Molimo Vas podstičite reciklažu u vašoj zajednici.


“Detektor laži”, koji je na probi u Mađarskoj, Grčkoj i Letoniji, podrazumeva upotrebu kompjuterski animiranog lika carinika, personalizovanog u skladu sa polom putnika, nacionalnosti i jezikom, a koji postavlja pitanja putem veb kamere. Ovaj sistem analizira mikro izraze lica ljudi koji žele da uđu u EU, da se vidi koliko su iskreni u svojim navodima i namerama. Oni koji stignu na granicu moraće imati učitane fotografije svojih pasoša, viza i dokaz o postojanju finansijskih sredstava.\nPrema članku koji je objavila Evropska komisija, ovaj “jedinstveni pristup detekcije prevare analizira mikro izraze putnika da bi se shvatilo da li laže”.\nEU se dovija kako da spreči imigrante da ulaze\n- Upotrebljavamo postojeće i dokazane tehnologije, ali i one novije, da omogućimo graničarima da povećaju preciznost i efikasnost tokom kontrola – kaže koordinator projekta Džordž Bultadakis, koji radi za tehnološkog dobavljača “Juropian dajnemiks” (European Dynamics) u Luksemburugu.\nPutnici koji su označeni kao “niskorizični” od strane detektora i avatara – kompjuterskog carinika – prolaziće kroz kratku procenu njihovih podataka pri ulasku. Onima koji su “visokorizični” sledi detaljnija provera.\nCarinici će koristiti ručne naprave da automatski provere informacije, upoređujući fotografije lica načinjene pre faze skeniranja sa slikama sa prethodnih graničnih prelaza. Kad se dokument proceni, izračuna se potencijalni rizik i dalji posao preuzima carinik.\nMikro izrazi lica (foto: ilustracija)\nEU je za ovaj projekat izdvojila 4,5 miliona evra, ali je već naišao na kritike stručnjaka.\nTako Bruno Veršur, forenzički psiholog Univerziteta Amsterdam kaže da će ovaj sistem isporučivati “nepravedne rezultate”.\n- Neverbalni signali, poput mikro izraza lica, u stvari ne govore ništa o tome da li neko laže ili ne. Ovo je suština svega što može krenuti pogrešno kod detektora laži. Nema naučne osnove za metod koji će se koristiti – rekao je on za “Gardijan”.\nVeršur je istakao da nema dokaza za pretpostavku da su lažovi pod stresom i da se to vidi u suptilnim pokretima lica ili vrpoljenju.\nNovi vid kontrole - "pametne granice" za putnike koji nisu iz EU\n"OVO JE INVAZIJA" Nova grupa migranata NAORUŽANA krenula ka SAD, Tramp rasporedio na HILJADE VOJNIKA NA GRANICU (FOTO)\n- Jednom kad se sistem stavi u upotrebu, neće nestati. Javnost će samo slušati uspešne priče, a ne priče onih koji su pogrešno zaustavljeni – dodao je Verčur.\nNovu tehnologiju napravio je konzorcijum mađarske policije, letonijske carine i stručnjaka univerziteta u Mančesteru i Libnicu. Slična se razvija i u Sjedinjenim Državama, gde detektore laži naširoko koristi policija, uprkos skepticizmu javnosti.\nProšlog meseca su inženjeri Univerziteta Arizona razvili sistem poznat kao “Automatizovani virtuelni agent za procenu istine u stvarnom vremenu (AVATAR)”, za koji će nadaju da će ga instalirati na američko-meksičkoj granici.\nPodsećamo, EK je pre pet godina objavila da želi da uzima otiske prstiju svih putnika koji ulaze u EU, u okviru svog predloga o “pametnim granicama”.\nMikro izrazi lica\nDRAMA IZNAD LETONIJE Ruski avion vraćen na aerodrom u Rigi zbog gubitka pritiska\nLetonija dobila koalicionu vladu četiri meseca nakon izbora


Konkurs na jesen - Beograd - Dnevni list Danas\nPočetna » Beograd » Konkurs na jesen\nKonkurs na jesen\nKonkurs za Program „2.000 socijalno neprofitnih stanova“ biće raspisan tek na jesen. Kako je nedavno najavila Gorica Mojović, pomoćnik gradonačelnika, razlog za kašnjenje jeste u tome što je Ustavni sud Srbije delove gradske odluke o dodeli neprofitnih stanova proglasio neustavnim, ali i da još nije završeno projektovanje prvih 1.\n0Piše: DanasOnline 19. februara 2007. 00.00\nKonkurs za Program „2.000 socijalno neprofitnih stanova“ biće raspisan tek na jesen. Kako je nedavno najavila Gorica Mojović, pomoćnik gradonačelnika, razlog za kašnjenje jeste u tome što je Ustavni sud Srbije delove gradske odluke o dodeli neprofitnih stanova proglasio neustavnim, ali i da još nije završeno projektovanje prvih 1.000 stanova.\n– Preradićemo našu odluku o 2.000 stanova i uskladiti je sa vladinom uredbom o dodeli stanova za javni sektor. Do maja bi trebalo da budu završena idejna rešenja 1.000 stanova na osnovu kojih će biti napravljeni katalozi stanova, odnosno spisak stanova sa kvadraturama. To nam je neophodno za raspisivanje konkursa, jer svi koji se prijave moraju da kažu za koliki stan konkurišu. Budući da nije zgodno raspisati konkurs u toku letnjih odmora, to ćemo uraditi u septembru – objašnjava Mojovićeva i dodaje da će to biti konkurs za prvih 1.000 socijalno neprofitnih stanova.\nDo sada su Beograđani koji obnavljaju pravo na popust morali da dostave uverenje o visini ličnog dohotka za poslednja tri mesece i potvrdu o broju članova domaćinstva. Spisak je znatno duži za one koji prvi put konkurišu.\nPenzioneri sa najnižom penzijom treba da donesu ček poslednje isplaćene penzije, uverenje da ne poseduju nepokretnu imovinu i da se ne duže katastarskim i drugim prihodom na koji se plaća porez. Hendikepirane osobe koje nisu obuhvaćene gradskim organizacijama treba da podnesu rešenje PIO o priznatom pravu na dodatak za pomoć i negu drugog lica.\nOstali treba da prikupe fotokopije ličnih karata punoletnih članova domaćinstva, prijavu prebivališta, a matične izvode za maloletne; fotokopiju poslednje uplatnice „Infostana“, uverenje da ne poseduju, osim stana u kome žive, neku drugu nepokretnost i da se ne duže prihodima na koje se plaća porez.\nZgrade bi trebalo da budu izgrađene za četiri godine, a gradske vlasti su najavile da se nadaju da će uspeti da održe cenu od oko 750 evra po kvadratnom metru. Zasad se zna da će jedan deo prvih 1.000 stanova biti u novobeogradskim blokovima 61 i 63.\nUkoliko ne bude promena, neprofitni stanovi biće otplaćivani 20 godina uz 20 odsto učešća i godišnju kamatu od 0,5 odsto.\nNa konkursu će moći da učestvuju zaposleni u javno-komunalnim preduzećima čiji je osnivač grad, u drugim gradskim javnim preduzećima i ustanovama, Sekretarijatu MUP, zdravstvenim i socijalnim ustanovama, na univerzitetu i naučnim ustanovama, osnovnim, srednjim i višim školama i školskim domovima, sudovima i gradskoj i opštinskoj upravi.\nĐukanović (SNS): Na protestima se zloupotrebljava omladina, ima tu raznih službi


Priznanje za pirotski fudbal - generalni sekretar Radničkog vodio devet liga mlađih kategorija FS RIS-a | Pirot vesti\nPočetna/Sport/Priznanje za pirotski fudbal – generalni sekretar Radničkog vodio devet liga mlađih kategorija FS RIS-a\nPriznanje za pirotski fudbal – generalni sekretar Radničkog vodio devet liga mlađih kategorija FS RIS-a\nGeneralni sekretar pirotskog Radničkog Dragan Janković ovih dana uspešno završava veoma važnu dužnost komesara takmičenja za mlađe kategorije FS Regiona Istočne Srbije, na koju je imenovan na predlog generalnog sekretara Ivana Hadži-Đokića. Janković je ranije imenovan i za disciplinskog sudiju a funkcija komesara je samo još jedno u nizu priznanja i za Jankovića, ali kako on kaže za Pirotske vesti, pre svega za pirotski fudbal i za Radnički.\nO tome koliku “težinu” ima funkcija komesara liga mlađih kategorija najbolje svedoče brojke. Janković je bio zadužen da pomno prati i najsitnije detalje u devet liga omladinaca, kadeta, pionira i petlića od Preševa i Velikog Trnovca do Dunava.\n-Čak 142 ekipe se takmiče u ligama koje su bile pod mojim ingerencijama. Opis posla komesara za takmičenje je takav da on mora da se brine o najsitnijim detaljima, o terminima odigravanja utakmica, o delegiranju službenih lica za svaku utakmicu, o sudijama za svako kolo, rešavanje žalbi, potpunosti dokumentacije i mnogo drugih detalja. Svi problemi koji se pojave prijavljuju se komesaru takmičenja koji mora o svemu da vodi računa i da donese odluku koja je u skladu sa svim pravilima fudbalske igre i pravilima propisanim od strane Saveza. Bilo je tu i “neprijatnih situacija”, donošenja nepopularnih odluka o izbacivanju timova iz lige, najčešće zbog učestalog nepojavljivanja na utakmicama. U ovom poslu spojio sam svoje dve ljubavi – pravo i fudbal. Druga strana medalje je što ta funkcija podrazumeva ogroman angažman van redovnog radnog vremena. Svakoga dana bar tri do četiri sata nakon radnog vremena provedu se u završavanju obaveza iz delokruga funkcije komesara takmičenja. Ipak, decenijsko iskustvo u Radničkom na poslu sekretara kluba strašno mi je mnogo značilo jer zahvaljujući stečenom znanju i iskustvu na toj poziciji, savršeno sam upoznat sa načinima na koje mnogi klubovi pokušavaju da nađu “rupe” u propisima. Moram da kažem da kada sam stupio na funkciju osećao sam se kao da se nalazim “u osinjem gnezdu”. Veliki broj klubova pokušavao je da izvrda i ogluši se o primenu propisa koje nalaže Savez. Bilo je mnogo problema sa primenom propozicija, klubovi su na utakmice išli bez doktora, bez potpune dokumentacije. Ja sam svojim dolaskom uspeo da na sve to stavim tačku, bio sam vrlo rigorozan, nisam dozvoljavao da se krše propisi, sve ekscese kažnjavao rigorozno i smatram, a to je stav i zvaničnika FS RIS-a, tačnije Izvršnog odbora FS RIS-a, da sam dobro obavljao poverenu mi dužnost-kaže Janković za Pirotske vesti.\nMlađe kategorije Belih organizaciono među pet najboljih. Generacija petlića budućnost pirotskog fudbala\nS obzirom da sam kao komesar za takmičenje FS RIS-a za mlađe kategorije odlično upoznat sa stanjem u klubovima kada je reč o mlađim kategorijama, mogu odgovorno da kažem da su mlađe kategorije Radničkog, organizaciono, među pet najboljih ekipa. Omladinci su sezonu završili na petom mestu iako je slabo krenulo, kadeti i pioniri su pri dnu tabela, ali to je prelomna godina, mlađi su po celu godinu od konkurenata a i bilo je velikih problema zbog manjka igrača. Posebno moram da pohvalim petliće koje uspešno vodi trener Bata Mitrović, jer među njima ima odličnih mladih fudbalera i siguran sam da će neki od njih biti budućnost pirotskog fudbala. Petlići su pobeđivali Napredak u sred Kruševca, Radnički u Nišu i pred njima je lepa budućnost. Takođe, mora da se istakne da se Radnički, kao i u seniorskom pogonu, i u mlađim kategorijama borio isključivo na sportskom terenu, što je činjenica kojom svi koji volimo Radnički moramo da se ponosimo-zaključuje Janković.\nJanković je juče u svojstvu komesara lige dodelio pobednički pehar ekipi Napretka iz Kruševca(na fotografijama), koja je u Kruševcu ubedljivo slavila protiv Dubočice 5:0 i plasirala se u Kvalitetnu ligu.\nKK"Pirot" imenovao i trenere mlađih kategorija za sezonu…\nUspešna sezona za pionire Radničkog u Prvoj ligi RIS-a\nRedovna nastava u školama, i dalje, samo za osnovce mlađih…\nTeniski klub Pirot organizuje besplatnu Školu tenisa za…\nDr Ilić o epidemiji korona virusa: Svaka epidemija, pa i ova…\ndragan janković fudbal istaknuto radnicki\nRukometašice u subotu protiv Mladosti iz Nove Pazove\n5. May 2016.\nZlato i bronza za Uroša Mijalkovića, odlična uvertira za Tokio\nVeliki uspeh Marka Rajkovića\nPredstojećeg vikenda festivalski deo Mini-maxi lige


Prijedor: Grad donirao dva aparata za imunoanalizu - Glas Srpske\nSrna 11.05.2021 11:22\nPRIJEDOR- Grad Prijedor donirao je Domu zdravlja dva laboratorijska aparata za imunoanalizu pomoću kojih se može ubrazti liječenje kovida 19.\nGradonačelnik Prijedora Dalibor Pavlović rekao je da se grad odlučio na ovaj korak nakon što je Dom zdravalja došao sa zahtjevom da im je to neophodno kako bi građani skratili odlaske i uštedjeli i vrijeme i novac prilikom rađenja nalaza.\n„To je još jedan način da grad pomogne Domu zdravlja i našim građanima kako bismo im olakšali ovu pandemiju i zajedničkim snagama je što prije i lakše prevazišli“, rekao je Pavlović danas novinarima u Prijedoru.\nPomoćnik direktora Doma zdravlja za medicinska pitanja Dijana Đerić rekla je da će se ovim aparatima raditi laboratorijske pretrage koje su ugovorene za sekundarni i tercijarni nivo i to antitijela, brzi testovi, antigenski testovi na kovid, de dimeri i feritin.\n„Primijetili smo da naši pacijenti u kovid ambulanti najčešće moraju da idu privatno jer nisu u mogućnosti da odu u Banjaluku ili u bolnicu Prijedor tako da nam je na ovaj način grad omogućio da na jednom mjestu, po povoljnijim cijenama nego u privatnim laboratorijama, pacijenti dobiju brže i bolje nalaze i na licu mjesta adekvatno liječenje“, rekla je Đerićeva.\nOna je dodala da će se građanima olakšati i putovanja, jer sve granice, naročito sa Hrvatskom, Austrijom i Njemačkom, traže brze testove ili antitijela na preležan virus korona.\n„Antitijela su u privatnim ambulantama 45 KM do 47 KM, kod nas će biti 42 KM. Uvijek ćemo gledati da budemo jeftiniji, a gledali smo aparat i nalaze koji se priznaju u EU“, precizirala je Đerićeva.


Boris Dvoršek posle KUP-a osvojio i Titulu Italije – Rukometni trener\nBoris Dvoršek je sa svojim klubom SSV BOZEN osvojio kup i prvenstvo Italije. Treba istaknuti da je takođe osvojio i prvo mesto u ligi na kraju regularnog dela sezone. Uz to, još ove godine ima priliku osvojiti i superkup koji se igra 22. 12. u Bolzanu gde je SSV Bozen domaćin i favorit.\n– U ligi smo u 26 kola ostvarili 22 pobede, 2 poraza i 2 nerešene utakmice, od dva poraza izgubili smo jednu utakmicu kući i jednu u gostima. Na kraju smo bili uverljivo prvi što nam je donelo prednost domaćeg terena u play offu gde smo sa 2:1 u pobedama dobili Cassano kao četvrtoplasiranu ekipu. U finalu smo sa 2:0 dobili Pressano, drugoplasiranu ekipu, uverljivim ali ne lakim pobedama od 28:21 u gostima i 28:18 na domaćem terenu. U kupu smo ostvarili 3 pobede, Brixen u četvrtfinalu, Conversano u polufinalu i u finalu 28:21 Pressano, koji je bio prošlogodišnji osvajač kupa.\n– Na pocetku sezone ambicije kluba bile su polufinale kupa, biti među prva 4 u prvenstvu, dakle ući u polufinale i biti najbolji klub naše regije Alto adige (sud tyrol). Mi smo izgubili 9 igrača od prošle sezone, a došlo je 6 novih i ja kao novi trener. Znali smo da imamo dobru ekipu , ali smo isto tako znali da treba vremena da se sve to posloži i niko nije očekivao rezultat kakav smo napravili. Ja sam došao u Bolzanu sa željom za osvajanjem trofeja, i trebala mi je ekipa sa kojom se mogu boriti za vrh. U potpunosti smo premašili ciljeve sa početka sezone, osvojili smo duplu krunu i bili najbolji klub naše regije (sa skoro 30 bodova više nego Meran i Brixen), Zaključio je iskusni Dvoršek\nVESELIN VUKOVIC PONOVO NA KLUPI METALOPLASTIKE


Bugarska: Bulgartransgaz osniva ogranak koji će upravljati berzom planiranog gasnog čvorišta - Serbia Energy Serbia Energy Balkan I Energetika - Bugarska: Bulgartransgaz osniva ogranak koji će upravljati berzom planiranog gasnog čvorišta\nBugarska: Bulgartransgaz osniva ogranak koji će upravljati berzom planiranog gasnog čvorišta\n21. January 2019. / Region energetika\nBugarski operator sistema za prenos prirodnog gasa, Bulgartransgaz, osnovao je ogranak, Balkan Gas Hub, koji će upravljati trgovinskom platformom za tržišta servisirana od strane planiranog regionalnog distributivnog centra u zemlji, saopštila je kompanija.\nU sinergiji sa fizičkom infrastruktorom gasnog distributivnog čvorišta, biće obezbeđeni uslovi za uspostavljanje prvog likvidnog fizičkog i trgovinskog gasnog čvorišta u regionu jugoistočne Evrope, sa sedištem u Bugarskoj, saopštila je državna kompanija.\nU skladu sa svojim ciljevima, ogranak u stoprocentnom vlasništvu Bulgartransgaza, uspostaviće likvidnu berz gasa na teritoriji Bugarske sa segmetnom za bilateralnu trgovinu, nudeći vrhunske proizvode i finansijske usluge, dodaje se.\nBulgartransgaz bi u kasnijoj fazi mogao ponudti na prodaju 49% akcija kompanije Balkan Gas Hub drugim fizičkim i pravnim licima.\nProjekat gasnog čvorišta predviđa izgradnju regionalnog distributivnog gasnog centra, koji finansira EU, u regionu Varne, blizu obale Crnog mora, iz koga će se slati isporuke prirodnog gasa ka ostatku Evrope – Grčkoj, Rumuniji, Mađarskoj, Hvratskoj, Sloveniji, i preko tih zemalja članicama EU u centralnoj i zapadnoj Evropi, kao i Srbiji, Makedoniji i Bosni i Hercegovini.\nGasno čvorište se može snabdevati gasom iz Rusije, iz potencijalnih depozita u Bugarskoj, ili preko interkonekcija sa Grčkom i Turskom, iz Kaspijskog regiona i istočnog Mediterana ili iz grčkih i turskih LNG terminala, saopštila je ranije bugarska Vlada. Takođe, gasno čvorište bi se moglo snabdevati preko interkonekcije sa Rumunijom, koja ima značajne procenjene depozite u Crnom moru.\nU decembru, Bulgartransgaz i Austrijsko Centralnoevropsko gasno čvorište (CEGH), čvorište za trgovinu gasom u centralnoj i istočnoj Evropi, potpisali su Memorandum o saradnji na projektu Balkanskog gasnog čvorišta.\nCEGH će obezbediti informacija i know-how o uspešnom upravljanju gasnim čvorištem i likvidnim berzama za trgovinu gasom, povezanim sa glavnom gasnom distributivnom tačkom u Baumgartenu, u Austriji, saopštile su dve kompanije u zajedničkoj izjavi.


Klintonovi potpaljuju vatru na Balkanu da bi srušili Trampa | Vestinet.rs\nPOČETNA U FOKUSU Klintonovi potpaljuju vatru na Balkanu da bi srušili Trampa\nKlintonovi potpaljuju vatru na Balkanu da bi srušili Trampa\n19. marta 2017. 9:37 · Nema komentara\nDonald Tramp jeste pobedio Hilari Klinton na predsedničkim izborima u Americi, ali nije osujetio njenu politiku na Balkanu. Klintonovi, ako računamo i oba mandata Baraka Obame, duže od dvadesetngodina suvereno odlučuju o svemu što se dešava na ovim prostorima. Krijući se iza „Klinton fondacije“, ovaj politički i supružnički par uz pomoć Džordža Soroša još „vlada Balkanom“.\nTo, doduše, nije novo, jer je Hilarin plan o preuređenju Balkana u nekoliko navrata, premda stidljivo, iznet i u njenoj predsedničkoj kampanji.\nS obzirom da su Klintonovi, ili bolje rečeno Bil Klinton i Medlin Olbrajt, faktički pre svih „skrojili“ sadašnji izgled Balkana, nije ni čudo što su sebi dali za pravo da ga i — preprave.\nNaravno, što veća nestabilnost u ovoj regiji, to veći strah u Evropi. Vladavina strahom od sukoba na tlu Evrope je u neku ruku izum Klintonove administracije. Pelcer se primio, pa se ni Obama ni Merkelova nisu usudili da demistifikuju ovu pojavu, uprkos činjenici da je nemačka obaveštajna služba raspolagala podacima o takozvanim fingiranim sukobima na etničkoj osnovi u režiji Amerike.\nRedom gledano, Kosovo je, fakat, privatna država Klintonovih. Oni ne samo da imaju tamo novac investiran preko raznih posrednika, već preko Albanije imaju i izlaz na more, što za njihove poslove dalje od ovog regiona ima i te kakav značaj, posebno za transport oružja, namenjen „borcima za demokratiju“, kakvi su bili naročito u OVK, ili za humanitarne akcije. Ne treba zaboraviti da se upravo jedna takva humanitarna akcija pod okriljem Klintonove fondacije trenutno istražuje u Americi jer se ispostavilo da se iza svega krije trgovina decom sa Haitija.\nKlintonovi su dobrano zadužili Kosovo, ali i Kosovo njih, pa nije ni čudo što se Priština u poslednje vreme odlučuje na korake koje ranije ne bi ni pomišljala da preduzme bez stava zvanične Amerike.\nKlintonovi su, naravno, i ovde umešali prste jer im je potrebno Kosovo bez bilo kakvog međunardnog nadzora. Da ne kažem „skrovište“ u srcu Balkana, Evrope, odakle mogu da diriguju bez ikakve bojazni celim svetom, pa i Amerikom, onim delom koji ne podržava Trampa.\nS druge strane, tu su tri godine krize u Makedoniji, i pre neki dan izrečen stav zvanične Amerike da imaju dokaze da je tamo neki ambasador SAD dobio novac da finansira, ili bolje da kažemo, kroji vladu u ovoj državi. Makedonijom „suvereno vlada“ Džordž Soroš u sprezi sa Klintonovima. Posebno su angažovani oko dela teritorije koje naseljavaju Albanci, a u čijem delu se nalazi trasa kojom će prolaziti takozvani ruski gasovod. Otuda i ne čudi što im je potrebna vlada koja će samo parafirati već sastavaljene dokumente na koncesije itd.\nHilarina strategija za „finalno rešenje sukoba na Balkanu“, nije tajna u Americi. Posebno jer su u njoj učestvovali stručnjaci sa „Stratfora“ i „Rend korporacije“. Osovina njenog programa za ovaj region je konačno rešenje nacionalnih pitanja Srba, Hrvata i Albanaca. U analizi stanja na terenu naglašeno je da na prostoru bivše Jugoslavije neće i ne može biti dugoročnog mira sve dok tri najveća naroda definitivno ne odustanu od rata i sukoba kao rešenja za nacionalne probleme.\nPreduslov za to jeste pravedno rešenje, „simetričan model“ za Srbiju koji podrazumeva da Beogradu treba dati pravo na ujedinjenje sa Republikom Srpskom, ali pod uslovom da prizna Kosovo, koje bi se pripojilo Albaniji. Sever Kosova bi imao status distrikta kao Brčko, koje bi dobilo pravo na široku autonomiju i pravo na specijalne veze sa Srbijom.\nBosna i Hercegovina, koja je bukvalno „američko čedo“ nije dala očekivane rezltate, a s obzirom na Klintonove veze sa islamskim zemljama, ne bi došlo u obzir da Bosna nestane, već bi se napravila prvobitna Bosna (Alije Izetbegovića), njoj bi se pripojio Sadžak, koji bi imao specijalni status u okviru BiH. Hrvatski deo Bosne bi se povezao na isti način sa Hrvatskom, do trenutka sjedinjenja. Postoji i opcija da Bošnjaci i Hrvati zajedno naprave državu, ali to nije nešto čemu je sklon Zagreb.\nPo ovoj Hilarinoj mapi Makedonija, sa kojom ne zna niko šta će, prošla bi najgore. U sadašnjem obliku je za Hilari to „neodrživa država“, a kao razlozi se navode nepremostive razlike između Makedonaca i Albanaca koji čine trećinu stanovništva, kao i sukob sa Grčkom. Rešenje Klintonova vidi da se Makedonija po ubrzanoj proceduri ubaci pre svega u NATO, pa i EU.\nKada se govori o Klintonovima, ne treba zaboraviti ni Medlin Olbrajt, koja je za sebe izlobirala unosne poslove na Balkanu, prevashodno na Kosovu. Klintonovi su dobili milione dolara u kampanjama i donacije za „Klinton fondaciju“ od Soroša. „Ljubičasta revolucija“ Klintonovih ima cilj da skrati Trampovu vladavinu uličnim protestima i političkim remećenjem u svetu, a s obzirom na odnos Amerike i Evrope — gde ćeš bolje mesto za „potpaljivanje vatre“ od Balkana.\nCilj je destabilizovan Balkan i Evropa, što će potkopati deklarisani cilj Trampove administracije da dovede do nove međunarodne geometrije zasnovane na ekonomskom razvoju i saradnji među narodima, bez nameštanja, naturanja režima i promena vlasti u drugim država.\nDrugim rečima, ukoliko dođe do destabilizacije koja bi odvela u oružane sukobe, Tramp bi morao da reaguje, što bi ga nateralo da pogazi svoju reč i obećanje. S obzirom da nema baš mnogo pristalica u Evropi, lako bi mogao da bude „namešten“ u nekoj perverznoj igri Klintonovih, a to bi bilo dovoljno da mu se mandat skrati. Jer trenutno u svetu postoje dve američke spoljne politike: zvanična Trampova i nezvanična Klintonova.\nEvropa na udaru velikog NEVREMENA: Pogledajte prizore posle oluje – VIDEO\nTags:američka spoljna politika · Balkan · evropa · Hilari Klinton · Trampova administracija


Planirani fiskalni deficit na nivou republike za sledeću godinu iznosi 0,6 odsto BDP-a, odnosno 28,4 milijarde dinara, što je 40,7 milijardi dinara manje od deficita planiranog budžetom za 2017. godinu. Očekuje se, kako navodi, da prihodi budžeta od naplate poreza budu 988,6 milijardi dinara, od čega je naplata PDV-a 503,4 milijarde.\n"Ova projekcija rasta BDP-a, pored ostalog, zasnovana je na elementu podizanja agregatne tražnje kroz povećanje plata i penzija i razvojnoj orijentaciji budžeta, koja se bazira na velikom povećanju investicija", piše u saopštenju.\n"Prioritet ostaje dalje unapređenje poreskog sistema, koji stimulativno deluje na privrednu aktivnost i zapošljavanje i istovremeno obezbedjuje veću efikasnost naplate poreza i smanjenje sive ekonomije", saopštilo je Ministarstvo finansija.\nNa istoj sednici, Vlada Srbije usvojila je i Fiskalnu strategiju za 2018. godinu sa projekcijama za 2019. i 2020. godinu.\nOECD: Najbolja godina za globalnu ekonomiju od 2010.


Počela vakcinacija u Republici Srpskoj - Infoprijedor\nDruštvo Počela vakcinacija u Republici Srpskoj\nPočela vakcinacija u Republici Srpskoj\nU Republici Srpskoj počinje vakcinacija zdravstvenih radnika, rekao je jutros ministar zdravlja RS Alen Šeranić.\nOn je u uključenju za RTS kazao da je u RS pristiglo 2.000 doza, za 1.000 stanovnika vakcine Sputnjik Ve.\n“Prva količina je prošla kontrolnu seriju Agencije za lekove, dobila rešenje o uvozu, a njom će se vakcinisati radnici u kovid odeljenjima, bolnicama i ambulantama”, rekao je Šeranić.\nPutem ovlašćenog distributera RS je uspela iz Rusije da nabavi 400.000 doza za 200.000 stanovnika, vakcine Sputnjik Ve, naveo je on.\n“Očekujemo takođe i Fajzerove i AstraZenekine vakcine kroz Covax program”, dodao je Šeranić.\nPodsetio je da bi u Republiku Srpsku trebalo da stigne ukupno 400.000 doza “Sputnjika”, odnosno količine vakcina za vakcinisanje 200.000 ljudi, koje je RS putem ovlašćenih distributera uspela da nabavi iz Rusije.\n“Planirano je da se ovom prvom količinom, iz interventnog uvoza, koja je prošla kontrolnu seriju Agencije za lijekove, vakcinišu radnici koji rade u kovid odeljenjima, bilo u bolnicama ili ambulantama”, rekao je Šeranić za RTS uoči početka današnje vakcinacije zdravstvenih radnika.\nŠeranić napominje da Republika Srpska još očekuje i određene vakcine “Fajzera” i “AstraZeneke”, koje bi trebao da dođu kroz Kovaks program, ali i da RS nastavlja da traži način da nabavi dodatne vakcine za svoje stanovništvo.\nŠeranić je zahvalio predsedniku Srbije Aleksandru Vučiću, vladi i narodu Srbije, koji su i ovaj put uz Republiku Srpsku.\n“Kroz dogovor srpskog člana i predsedavajućeg Predsedništva BiH Milorada Dodika i Vučića omogućena je vakcinacija još 5.000 zdravstvenih radnika Republike Srpske, što je vrlo značajno kako bismo zdravstveni sistem što pre zaštitili i stavili u funkciju”, rekao je Šeranić.\nŠto se tiče trenutnog epidemiološkog stanja u Republici Srpskoj, kaže da postoji stabilizacija situacije kada se govori o broju pacijenata u bolnicama, koji je u blagom padu, ali i onih koji su zaraženi.\n“Shodno toj stabilizaciji, očekujem da idemo u dobrom pravcu. Vakcina koja dolazi u ovom trenutku je, svakako, dobrodošla, jer će ona pomoći da se još bolje kontroliše epidemija i da se konačno vraćamo u neke normalnije tokove, nego prošle godine”, naveo je Šeranić.\nVulin: 5.000 zdravstvenih radnika Srpske vakcinu prima u Srbiji\nNa inicijativu predsednika Aleksandra Vučića, pet hiljada zdravstvenih radnika iz Republike Srpske primiće vakcinu protiv korona virusa u Srbiji, izjavio je danas ministar unutrašnjh poslova Aleksandar Vulin.\n“Razgovarao sam sa predsednikom Vučićem, on je razgovarao sa nadležnima u Republici Srpskoj, veoma brzo će 5.000 medicinskih radnika iz RS preći u Srbiju i biti vakcinisano protiv kovida u Loznici, Sremskoj Mitrovici i Beogradu”, rekao je Vulin u izjavi za BN tv.\nPrethodni članakDevet novozaraženih u Prijedoru, jedna osoba preminula\nSljedeći članakU Posjeti „Cromexu„ predstavnici kompanije „Akrobat“


Vučić: Biće para i za stadion i za bolnice\nM. D. 12. oktobra 2015. 12:43\nPremijer Aleksandar Vučić izjavio je danas da će, ukoliko uspe privatizacija Telekoma i koncesija za aerodrom „Nikola Tesla“, Srbija imati dovoljno novca i za izgradnju državnog stadiona i za renoviranje bolnica.\nVučić je, povodom dileme koja je u javnosti pokrenuta posle njegove najave da će Vlada Srbije pomoći izgradnju državnog stadiona, a da su bolnice širom zemlje u užasnom stanju, rekao da je najsrećniji kad se takve dileme i pitanja pokreću u javnosti jer to govori da je društvo sazrelo.\nOn je novinarima u Jagodini rekao da to u šta država ulaže novac i treba da bude ključno pitanje za javnost, ali je preneo svoj stav da svakako stadion ne bi stavio ispred bolnica.\nPrema njegovim rečima, od kraja 2015. i u 2016. godini, biće renovirane gotovo sve bolnice i škole u Srbiji, a s proleća kreće i izgradnja nove zgrade Kliničkog centra Srbije, za šta je potrebno 95 miliona evra.\n„U svim bolnicama počinje renoviranje, koje uključuje krečenje, rešavanje problema sa mokrim čvorovima. To su veliki poslovi, tražimo investitora za modernizaciju KCS, kako bi se zgrada Kliničkog centra izmestila i da bude mnogo savremenija nego što je danas“, rekao je Vučić.\nIstovremeno, gotovo sve škole biće renovirane i snadbevene boljom opremom, rekao je Vučić.\nS druge strane, dodao je on, Nacionalni stadion je Srbiji potreban jer bez njega fudbalski klubovi neće moći da učestvuju u evropskim takmičenjima.\n„Oni su se pojavili sa cifrom od 250 miliona evra, a ja sam rekao da država može da da 150 miliona, i to u tri tranše, a da oni posle redovno izmiruju svoje dugove prema državi“, rekao je Vučić.\nPrema njegovim rečima, svako ulaganje u kapitalne investicije je pozitivno trošenje novca, nasuprot bacanju u bunar, kakvo je u Srbiji postojalo poslednjih deset do 15 godina.\nJelena B. pre 2 godine\nVučiću, prvo vrati penzije na staro plus kamatu, pa onda pravi stadion!


EBRD: Šteta u Srbiji oko dvije milijarde eura – Bankar.me\nMay 29, 2014 Ekonomija, MAKRO, OSIGURANJE, REGION, SVE VIJESTI Leave a comment\nRazorne poplave koje su pogodile Srbiju i Bosnu i Hercegovinu ugrozile su ekonomiju tih zemalja i nastaviće da utiču na privredni rast i inflaciju u budućnosti, smatra EBRD.\nJoš nema zvaničnih procjena štete od poplava, ali prema preliminarnim grubim procjenama, šteta u Srbiji iznosi oko 1,5 do dvije milijarde eura, a u BiH oko 1,3 milijarde, navodi se u saopštenju koje je EBRD danas dostavio Tanjugu.\nPoljoprivredni sektor, koji čini oko 10 odsto bruto domaćeg prozivoda (BDP) u Srbiji i šest odsto u BiH, posebno je teško pogođen. Najveći dio obradive zemlje u poplavljenim oblastima je uništen, a šteta u obije zemlje iznosiće više stotina miliona eura, smatra banka. Proizvodnja struje i rudarstvo posebno su pogođeni u Srbiji gde će, kako se navodi, velike troškove imati državna kompanija Elektroprivreda Srbije.\nPoplave će takođe imati značajan makroekonomski uticaj u Srbiji i BiH i ugroziće kratkoročni privredni rast i ciljnu inflaciju i izmeniti prioritete i budžet za 2014. Trenutna procjena EBRD za 2014. podrazumijeva rast BDP-a od 1,8 odsto u Srbiji i jedan odsto u BiH, ali banka navodi da će te procjene po svoj prilici biti revidirane naniže.\nEBRD je nedavno napomenula da je odgovor na krizu jedan od njenih prioriteta, a da će sredstva pijre svega biti usmjerena na rehabilitaciju oštećenih puteva, pruga, vodovoda i elektrana. U privatnom sektoru, banka namjerava da obezbijedi dodatni kapital za mala i srednja preduzeća, pogotovo u poljoprivrednom sektoru.\nKao kandidat za članstvo u EU, Srbija može aplicirati i za pomoć iz Evropskog fonda solidarnosti, koji pomaže članicama EU u slučajevima ozbiljnih prirodnih katastrofa, ako nastala šteta premašuje 0,64 odsto njihovog BDP-a, podsjeća EBRD.\nPOJMOVIEBRD Evropska banka za obnovu i razvoj (EBRD) Odšteta odštetni zahtjevi Osiguranje od poplava Poplave u Evropi Poplave u Srbiji Šteta od poplava i osiguranje\nPrevious Dojče Telekom prodaje američki T-Mobile\nSljedeći Pregled štampe za 30. maj: Novosti iz ekonomije


Ekskluzivno: Darko Mihajlović, član Izvršnog odbora DS - MEDIJA CENTAR BOR );\nDarko Mihajlović, do ne tako davno potpredsednik borskog DS, kako nezvanično saznajemo, postao je član Izvršnog odbora DS-a. On će biti zadužen za aktivnost i organizovanje srpskih demokrata u Borskom i Zaječarskom okrugu. Ovo je važna funkcija u vrhu DS-a i zato treba očekivati, nakon Nove godine, promene u celokupnoj organizaciji DS najpre u Boru.\nOne thought on “Ekskluzivno: Darko Mihajlović, član Izvršnog odbora DS”\nJovancica Brozic каже:\n3. јануара 2013. у 21:27\nAuuu,Mihajloviću,nisi dobro ni ušao u Izvršni odbor,a već preteruješ i preuveličavaš svoju funkciju u DS. Koliko je svima poznato ti si samo član proširenog sastava,ali dobro,možda ti neko i poveruje da si važni funkcioner !!!


Danas počinje Festival nauke | UNIBL\n12. novembar 2014. 08:43:00 Univerzitet u Banjoj LuciOpšte\nMinistar nauke i tehnologije Republike Srpske Jasmin Komić otvoriće danas u Banjaluci Festival nauke, koji se u organizaciji resornog ministarstva održava četvrti put.\nPosjetioci će moći da vide demonstracije naučnih eksperimenata, prezentacije dostignuća iz naučnih oblasti, zanimljivosti iz svijeta nauke i inovacija, kao i niz drugih interesantnih sadržaja, najavljeno je iz Ministarstva nauke i tehnologije Srpske.\nTokom Festivala za učenike osnovnih škola, kao i djecu iz predškolskih ustanova biće organizovane i dvije radionice, te posjete planetarijumu. Organizatori su najavili i da na Festivalu nauke ove godine učestvuju predstavnici fakulteta Univerziteta u Banjaluci i to Prirodno-matematičkog, Arhitektonsko-građevinskog, Medicinskog fakulteta, kao i Visoke škole unutrašnjih poslova, Tehnološkog, Elektro-tehničkog, Šumarskog i Filozofskog fakulteta.\nSa Univerziteta u Istočnom Sarajevu na Festivalu učestvuju predstavnici Tehnološkog fakulteta iz Zvornika, a biće prisutni i učenici i profesori Gimnazije Banjaluka, te predstavnici Centra za promociju nauke iz Beograda i "Dunav neta" iz Novog Sada.\nSadržaje festivala posjetioci će moći da vide u naredna dva dana, dok će trećeg dana festivala biti održana svečana akademija na kojoj se svake godine dodjeljuju nagrade za najbolji naučni časopis i knjigu, najbolju naučno-istraživačku instituciju i najbolje mlade istraživače.\nSvečano otvaranje festivala biće održano danas u Domu omladine u Banjaluci sa početkom u 10.00 časova.


Okrivljeni zahteva dodatno vreme kako bi proverio informacije koje tužilaštvo možda nije obelodanilo.\nBivši zvaničnik kaže da je zlostavljanje od strane lidera bosanskih Srba dovelo do smrti njegove majke.\nBivši predsednik bosanskih Srba tvrdi da bi svedočenje Nasera Orića pokazalo da su njegovi vlastiti postupci bili opravdani.\nFikret Abdić je rukovodio zasebnom bošnjačkom teritorijom koja se udružila sa Srbima protiv sarajevske vlade.\nBivši general snaga bosanskih Srba koje su izvele opsadu Sarajeva kaže da je zaplakao kada je prošao pokraj poginulih vojnika bosanske vlade.\nBivši lider bosanskih Srba zatražio je od advokatice nekadašnjeg bošnjačkog komandanta da se njen klijent pojavi kao svedok odbrane.


OSM Televizija - Displaying items by tag: MUP RS\nU zajedničkim i planskim aktivnostima Uprave za organizovani i teški kriminalitet Ministarstva unutrašnjih poslova Republike Srpske i Policijske uprave Banjaluka, a pod nadzorom Okružnog javnog tužilaštva Banjaluka, započeta je realizacija akcije kodnog naziva "Kamel" koja se sprovodi sa ciljem rasvjetljavanja i dokumentovanja krivičnih djela iz oblasti zloupotrebe opojnih droga.\nUhapšena dva lica zbog prevoza ilegalnih migranata sa Kosova\nPripadnici Ministarstva unutrašnjih poslova Republike Srpske uhapsili su u okviru međunarodne akcije "Dragon" dva lica čiji su inicijali Z.Ć. /35/ i M.A. /36/, koja su prevozila ilegalne migrante sa Kosova.\nBezbjednosna situacija u Srpskoj je povoljna zaključeno je na proširenom kolegijumu ministra unutrašnjih poslova Republike Srpske.\nSindikat MUP-a traži isplatu dugovanja i protivi se smanjenju plata\nSindikat radnika unutrašnjih poslova Republike Srpske iskoristiće sve zakonske mogućnosti sindikalnog djelovanja da bi MUP Srpske isplatio dugovanja prema svojim radnicima za 2015. i 2016. godinu, izjavila je predsjednica ovog sindikata Anica Jondić. Ovaj sindikat će zatražiti sastanak sa ministrom unutrašnjih poslova Srpske Draganom Lukačem do 20. decembra, nakon kojeg će biti poznati stavovi i dalji potezi sindikata, izjavila je Jondićeva nakon sjednice Republičkog odbora Sindikat radnika unutrašnjih poslova RS u Banjaluci.


„Roskosmos“ spreman da uđe u klinč sa SAD za kosmičko tržište - 31.05.2019, Sputnik Srbija\n„Roskosmos“ spreman da uđe u klinč sa SAD za kosmičko tržište\nSAD vode politiku istiskivanja Rusije sa tržišta kosmičkih usluga, „Roskosmos“ je spreman da uđe u klinč sa Amerikom kada je reč o osvajanju tog tržišta, izjavio... 31.05.2019, Sputnik Srbija\nrusija, vesti, svet, dmitrij rogozin, roskosmos\n© AP Photo / Dmitri LovetskyLansiranje „Sojuza“ na Međunarodnu svemirsku stanicu\nSAD vode politiku istiskivanja Rusije sa tržišta kosmičkih usluga, „Roskosmos“ je spreman da uđe u klinč sa Amerikom kada je reč o osvajanju tog tržišta, izjavio je šef ruske kosmičke agencije Dmitrij Rogozin.\nKako je pojasnio, američke kompanije to rade dampingovanjem cena za usluge lansiranja kosmičkih aparata na svetskom tržištu, dok Pentagonu te iste usluge naplaćuju tri do četiri puta više.\n„Roskosmos“ osudio Pentagonovu zabranu korišćenja ruskih raketa\n30 Maj 2019, 19:40\n„To se sve radi sa ciljem da usluge ruske svemirske agencije na međunarodnom tržištu postanu neisplative“, istakao je Rogozin.\nPrema njegovim rečima, Rusija takođe ima „rezervu“ mogućnosti po tom pitanju, zbog čega je i spremna da uđe u klinč sa Amerikom.\nRogozin je naveo i da Rusija računa na to da će Americi isporučivati raketne motore uprkos najavljenim zabranama od strane Pentagona.\n„Uprkos sankcijama, nastavićemo da održavamo partnerske odnose sa konkretnim firmama u SAD koje takođe trpe ogroman pritisak, ali biraju naše motore jer su pouzdani“, zaključio je on.\nTrenutno Rusija u Ameriku isporučuje raketne motore RD-180 za potrebe raketa „Atlas-5“ i „Antares“


Vesti online / Sport / Košarka / Hrvat dovodi Srbina u Efes\nOdlična sezona u turskom Tofašu mogla bi višestruko da se isplati Vasiliju Miciću koji će prema saznanjima Jurohupsa preći u redove Anadolu Efesa, koji sa klupe predvodi hrvatski stručnjak Velimir Perasović.\nMicić ponovo u Evroligi?\nPrema izvorima ovog medija srpski plejmejker potpisaće dvogodišnji ugovor sa klubom iz Istanbula, odmah po okončanju tekuće sezone.\nMicić je na draftu 2014. godine izabran od strane Filadelfije, ali umesto u NBA iz Mege je otišao u Bajern Minhen koji ga je potom poslao u Crvenu zvezdu za koju je igrao u sezoni 2015/16.\n* Micić trojkom u završnici doneo pobedu svom timu (VIDEO)\nCrveno-beli nisu iskoristili opciju da ga zadrže u svojim redovima pa se otisnuo u Tursku gde je igrajući za Tofaš prosečno beležio 13 poena, 3,9 asistencija, 2,6 skokova i 1,3 ukradene lopte.


O takmičenju – Takmičenje Lazar Jovanović\nMeđunarodno takmičenje solo pevača „Lazar Jovanović“ je značajna muzička i edukativna manifestacija i jedno od najznačajnijih operskih takmičenja u ovom delu Evrope! Takmičenje je namenjeno mladim umetnicima spremnim da započnu svoju profesionalnu karijeru i da pred autoritativnim međunarodnim žirijem odmere svoje znanje, umetničke kvalitete i prikažu svoj talenat. Osnovano je 2004. godine u čast čuvenom jugoslovenskom tenoru Lazaru Jovanoviću i do 2015. godine se održavalo u okviru aktivnosti Muzičke škole „Stanković“. Zatim, usled izuzetnog porasta važnosti i značaja, takmičenje je moralo da potraži novog domaćina, pa se tako od 2016. godine održava pod okriljem Kulturnog elementa, koji uvodi niz organizacionih i umetničkih novina i koji takmičenje premešta iz sala muzičkih škola u svoj sadašnji dom, Zadužbinu Ilije M. Kolarca. Svake godine takmičenje dočeka preko stotinu učesnika iz preko deset zemalja. Do sada, u žiriju takmičenja pojavljivala su se neka od najvećih imena domaće i svetske muzičke scene i pedagogije, a pobednici takmičenja su se tokom proteklih godina potvrdili kao vrsni muzičari, osvajajući svetske koncertne podijume i operske scene.\nO Lazaru Jovanoviću\nLazar Jovanović (Zemun, Austrougarska, 8. april 1911. - Sulmona, Italija, 26. mart 1962.) je bio znameniti srpski operski pevač, erudita, poznavalac umetnosti i kulture, poliglota i prevodilac operskih libreta i pevane poezije. Bio je prvak Opere Narodnog pozorišta od 1942. godine. Smatra se jednim od najboljih tenora jugoslovenske muzičke scene. Rođen je u Zemunu 8. aprila 1911. godine, u staroj gornjovaroškoj porodici, kao Laza Jovanović – Porčija. Po završenoj zemunskoj gimnaziji, Laza Jovanović je apsolvirao na Mašinskom fakultetu i do početka rata radio u Komandi vazduhoplovstva, uzimajući privatne časove pevanja kod profesora Aleksandra Ruca i svojih prijatelja Žarka Cvejića i Zdenke Zikove.\nPo izbijanju rata 1941. godine prešao je u Beograd i stupio u operski hor Narodnog pozorišta, gde ga je odmah zapazio dirigent Stevan Hristić i usmerio na solističke uloge. U osam sezona, koliko je nastupao u Beogradskoj operi dao je niz istaknutih uloga i dobio mnoga priznanja i tri visoka državna odlikovanja. Od ranih pedesetih godina kada je Beogradska opera počela da gostuje u inostranstvu, zapažen je i u svetu, a on sam je, za vreme jednog gostovanja u Cirihu krajem 1950. godine, odlučio da se ne vraća u zemlju, kako bi mogao muzički da se obrazuje. Bio je zvezda čuvenih operskih kuća u Rimu, Milanu, Gracu i Beču, a umro je iznenada 1962. godine. Na žalost, do danas je sačuvan samo jedan muzički zapis ovog velikog umetnika, i to u formi magnetofonske trake snimljene privatno u Beču, kao pozdav porodici neposredno pred Jovanovićevu smrt.\nPosebno upečatljive uloge ostvario je u „Aidi“ (Radames), „Knezu od Zete“ (Miloš Obrenbegović), „Otelu“ (Otelo), „Toski“ (Mario Kavaradosi), „Kavaleriji rustikani“ (Turidu), „Verteru“ (Verter), „Evgeniju Onjeginu“ (Lenski), „Borisu Godunovu“ (Dimitrije), „Pajacima“ (Kanio), „Pikovoj dami“ (Herman), „Karmen“ (Don Hoze), „Normi“ (Polione) i mnogim drugima.\nKulturni element je umetničko udruženje osnovano 2011. godine u Beogradu, koje okuplja veliki broj mladih umetnika, glumaca, plesača i muzičara, vrhunskih profesionalca u svojim oblastima. Zajedno oni čine jednu od najeminintnijih umetničkih grupa, koja je do sada ostvarila na desetine projekata širom zemlje. Članovi Kulturnog elementa imaju zajednički cilj, a to je da svojim obrazovanjem, energijom i iskustvom doprinesu popularizaciji kulture i umetnosti na ovim prostorima. Pažljivim odabirom članova, stvoren je kvalitetan tim koji je sposoban da stvori nešto novo i kreativno, istovremeno negujući tradiciju i poštujući kulturno nasleđe koje nam je dato. Otvoren ka modernom, u stalnoj vezi sa tradicijom, Kulturni element stvara nove umetničke forme, neguje kulturni rad predaka i obrazuje mlađe generacije, usmeravajući ih u pravcu kulture i umetnosti


CM: Milivojević: Vučić da posreduje u dijalogu vlasti i opozicije\nPolitikolog Cvijetin Milivojević ocenio je da bi u Srbiji, ako mediji dva meseca budu otvoreni i slobodni, imali kako-tako normalnu situaciju u kojoj bi opozicija imala neke šanse. O dijalogu vlasti i opozicije o izbornim uslovima kaže da je to pitanje svih pitanja i da bi jedina osoba koja ima pun legitimitet i legalitet da posreduje u tim razgovorima bio predsednik Srbije Aleksandar Vučić. Smatra da i ima nečega u tezi da je juče, na Zlatiboru, počeo taj dijalog.\nMilivojević je, na pitanje N1 da li se slaže sa ocenama da je dolaskom Vučića u opozicionu Čajetinu, kod Milana Stamatovića, počeo dijalog vlasti i opozicije, rekao da je tako ocenio predsednik opštine.\n„Vidim da je predsednik Vučić to delimično demantovao, ali primetili ste još da je u toku dana predsednik Demokratske stranke Srbije rekao da očekuje hitno da Vlada ili Skupština pokrene dijalog, ali bez predstavnika stranaca, čini mi se tako da tu ima nečega“, rekao je Milivojević.\nNaglasio je da je sada pitanje svih pitanja kakav dijalog treba voditi, šta su kriterijumi, ko bi posredovao, ko učestvovao, ko je prava opozicija a ko nije prava opozicija, ali i kako tumačiti izvestiloca Evropskog parlamenta za Srbiju Vladimira Bilčika da je parlamentarna opozicija prva koja treba da bud pozvana, a zna se da nema u parlamentu prave opozicije nakon oktroisanih izbora….\n„Iz pozicija vlasti, postoji samo jedna institucija koja ima pun legalitet i legitimitet da bude posrednik u dijalogu, a to je predsednik Srbije“, rekao je Milivojević i naglasio da legitimitet i legalitet sa druge strane nemaju ni Skupština, ni Vlada koje su, dodaje, formirane na nelegitimim i nelegalnim izborima.\nIstakao je i da je 6. oktobra Evropska komisija dala presudu koja glasi: „Ako hoćete u EU, saslušajte nas“. To je učinjeno, jer, kako je rekao Srbija nema politički pluralizam i nije se predsednik tek tako dosetio, kada u situaciji da kontroliše 244 poslanika, najavljuje raspisivanje novih parlamentarnih izbora.\n„Vučić je svestan da ako to ne učini u sledećoj fazi ni ovo što postoji kao oktroisana vlast neće biti priznato od stane EU, u pitanju je agenda koja je obavezna ako Srbija želi da nastavi pregovore ka EU“, naglasio se Milivojević.\nGrađane zanima život, a političare politika\nNa pitanja kako očekivati pomak u nedostatku političkog pluralizma i vladavine prava, on kaže da je ovoj zemlji potrebno nešto drugo i da čista politika zanima ljude koji se bave politikom, a obične građane zanima život.\n„Pred Srbijom je mnogo životnih tema koje ne dele građane, pitanje svih pitanja je kako zaustaviti ovu pošast izazvanu koronom, kako rešiti problem Kosovo, reformu penzionog fonda, činjenicu da su u Srbiji od 4.000 sela 1.000 njih opustela…To su teme koje su i ljudi iz vlasti otvarali, poput Krkobabića, ali i iz opozicije. Dalje, tu je i decentralizacija – da ljudi koji ubace u budžet novac imaju neke vajde, a ne da se dele to u Beogradu u nekim ministarstvima“, kaže Milivojević.\nOn je naglasio da je Vučić na Zlatibor otišao u jedinu opozicionu optšinu u Srbiji, da ga je Stamatović tu na lokalu pobedio tri puta jer su građani Zlatibora razumeli da je njihov lokalni interes važniji od interesa političke stranke koja se zove SNS ili sveopšte podrške Vučića.\n„Ljudi rezonuju na taj način ali ne postoje takve snage u opoziciji koje to dobro razumeju i umeju da artikulišu…Juče su se čuli komentari da li se Stamatović predao Vučiću, a ja bih postavio kontrapitanje, da li se Vučić priklonio Stamatoviću i političkoj ideji da je shvatio da nikada neće pobediti Stamatovića ako ne razume koje su lokalne potrebe na tom području. Čini mi se da se opozicija bavi mnogo visikom politikom, a ne razume lokalna pitanja“, naglasio je Millivojević.\nOn je ocenio da je raspad Saveza za Srbiju jer velike stranke nisu razumele intencije lokalnih lidera, Paunovića, Zelenovića i Stamatovića i potrebu da izađu na te izbore jer su oni nešto učinili u tim sredinama.\nRazdvajanje izbora pitanje svih pitanja\nMilivojević kaže da stoga jedan od glavnih zahteva opozicije o izbornim uslovima treba da bude razdvajanje lokalnih od „velikih“ izbora i da se na lokalnim izborima koji bi bili prvi proveri da li su obezbeđeni uslovi za održavanje tih velikih izbora.\nNaglasio je i da su apsolutno besmislena prepucavanja rejtinzima stranaka i pozivanja na istraživanja javnog mnjenja kada imate apsolutnu kontrolu medija u Srbiji.\n„U ovom trenutku to je apsolutno nebitno…Svašta će se izdešavati do novih izbora, ovde se stvari dešavaju mnogo brzo. Smatram da je Srbiji dovoljno dva mesca ne medija koji će navijati za opoziciju, već otvorenih, oslobođenih medija da bi se već imala kako tako normalna situacija u kojoj bi opozicija imala neke šanse“, rekao je i naglasio da to svakako nije emisija „Reč na reč“ na RTS-u jer je zabranjeno i ne sme da postoji politička propaganda van političke kampanje, a pored toga izgleda i kao trka u brzom pričanju, besmisleno je i nema nikakav efekat.\nOn smatra da se treba vratiti onome što je misija novinarstva i posao medija, jer građani žele da vide priče o aferama, o pravom životu.\n„Funkcija medija je da obaveštava i informiše, a takvi otvoreni mediji na dva meseca potpuno bi razobličili našu političku stvarnost“, naglasio je politikolog.\nMilivojević je rekao i da je prerano počelo licitiranje oko predsedničkog kandidata opozicije i da je neminovno da će u tabloidnim medijima on proći „toplog zeca“.\nPodsetio je da je Vojislav Koštunica predložen za kandidata DOS-a samo dva meseca pre izbora, i da je iskustvo dokazalo da se kandidat ranije ne otkriva.\n„Koga kog da otkrijete, vi ste ga faktički prepustili linču kroz medije koji stvaraju javno mnjenje u Srbiji“, istakao je Milivojević. (TV N1, rs.n1info.com, voditelj Miloš Milovanović, 15.1.2021)\nОбјавио cvijetin у 04:12


Konferencija “Svet u 2022.”: Dejana Kostadinova - Trebalo bi da omogućimo inkluzivni oporavak od koronavirusa za sve : Nadlanu.com\nKonferencija “Svet u 2022.”: Dejana Kostadinova - Trebalo bi da omogućimo inkluzivni oporavak od koronavirusa za sve\nObjavljeno 12. dec 2021. / 12:28:04\nOvim povodom, naša sagovornica bila je Dejana Kostadinova, direktorka UNICEF-a u Srbiji koja je istakla: UNICEF sa zadovoljstvom sarađuje sa Vladom Republike Srbije te zahvaljuje poslovnoj zajednici, civilnom društvu i medijima na kreiranju pravednije budućnosti za decu. Danas, kao i nakon Drugog svetskog rata, moramo ponovo da zamislimo kakav bi svet hteli da stvorimo za našu decu. A da bismo to uradili treba da odgovorimo na pitanje u kakvom svetu želimo da naša deca žive? Mi, u UNICEF-u, verujemo da taj svet mora da bude svet bez zlostavljanja ili rodno zasnovanog nasilja, u kojem svako dete ima pristup zdravstvenim uslugama, ide u školu i uči. To je svet u kojem mladi ljudi poseduju potrebne veštine kako bi izašli na tržište rada u 21. veku, svet koji štiti mentalno zdravlje dece i mladih i rešava probleme vezane za degradaciju životne sredine i klimatske promene. Ovo je ambiciozan plan i veliki izazov, ali, ujedno, i velika prilika.\nMnogobrojne inicijative UNICEF-a od početka pandemije su naišle na veliku podršku među kompanijama i generisale mnogobrojne donacije. Koliko je važan duh zajedništva pogotovo u kriznim situacijama?\n- Poslovni sektor je oduvek bio deo UNICEF-ove istorije. I dalje sam impresionirana odgovorom privatnog sektora na pandemiju koronavirusa u Srbiji. Uprkos usporavanju privrede, privatni sektor, a posebno poslovna zajednica, pokazali su visok nivo solidarnosti i blagovremeno reagovali na apele UNICEF-a u vezi sa uticajem pandemije na decu i porodice u Srbiji. Važna podrška stigla je prošle godine, na početku pandemije, kada je poslovni sektor obezbedio dragocena sredstva za nabavku opreme za hitnu medicinsku pomoć koja je bila potrebna zdravstvenom sistemu. Nastavili smo naše partnerstvo na ublažavanju uticaja koronavirusa na decu i porodice kroz obezbeđivanje medicinske opreme za neonatalne jedinice u Beogradu, Novom Sadu, Kragujevcu i Nišu. Sada pružamo humanitarnu finansijsku podršku najugroženijim porodicama sa decom u Srbiji. Članovi našeg poslovnog savetodavnog odbora imali su vodeću ulogu u ovome i pokazali posvećenost radu za dobrobit dece. Nije samo poslovni sektor pokazao solidarnost, već i privatnici koji daju dragocene mesečne donacije našem radu i učestvuju sa nama u stvaranju boljih mogućnosti za svako dete u Srbiji.\nS obzirom na to da sarađujete sa privatnim sektorom, kako ocenjujete svest kompanija o njihovom uticaju na decu?\n- Jedan od ključnih načina na koji UNICEF globalno angažuje kompanije je vezano za pitanja prava deteta u poslovnom ekosistemu i rad sa kompanijama i zainteresovanim stranama na stvaranju okruženja koje omogućava da kompanije poštuju i podržavaju prava deteta kroz svoje politike, kodekse ponašanja, prava radnika, marketinške prakse, u lancima nabavke itd.\nPoslovni subjekti imaju sve više razumevanja za svoje direktne i indirektne uticaje na životnu sredinu, društvo i upravljanje. Rezultati poslednje UNICEF-ove ankete među kompanijama u Srbiji pokazali su da većina anketiranih kompanija veruje da utiču na decu, ali da ih ne mapiraju kao osobe od interesovanja.\nRezultati ankete, takođe, pokazuju da mladi imaju velika očekivanja od poslovnog sektora, da ih podrži na njihovom budućem putu razvoja (47%), pružajući im prilike za stažiranje, mentorstvo i volontiranje. Nažalost, skoro 50% mladih ispitanika smatra da kompanije u Srbiji ne vode (dovoljno) brigu o deci i mladima. Kada je reč o specifičnim oblastima u kojima kompanije prvenstveno treba da podrže prava dece i mladih, 49% mladih ispitanika istaklo je pristojne uslove za rad roditelja.\nU Srbiji imamo plodnu saradnju sa Privrednom komorom Srbije i drugim privrednim udruženjima i verujemo da ćemo zajedničkim radom stvoriti poslovni ekosistem koji štiti i promoviše prava dece.\nUNICEF je obeležio 75 godina rada ove godine. Koje su najvažnije poruke u godini jubileja, u kojoj pandemijska kriza i dalje traje?\n- UNICEF je već 75 godina nezaustavljiva sila koja se bori za prava deteta širom sveta. Godine 1947. bivša Jugoslavija je bila prva zemlja na svetu koja je primila UNICEF-ove hitne pošiljke namenjene deci. Od tada, UNICEF pomaže na različite načine – od pružanja humanitarne pomoći do sistemske podrške vladi, radeći sa partnerima ka istim ciljevima. Od kratkoročne pomoći do dugoročnog razvojnog programiranja, pomogli smo u izgradnji novih zdravstvenih i socijalnih sistema širom sveta. Pobedili smo bolesti, pružili osnovne usluge, obrazovanje i veštine i svuda kreirali zdravije i sigurnije okruženje za decu i njihove porodice.\naleksandar vučićAlessandro Bragonzicolor media communicationsDarija Kisić TepavčevićDejana KostadinovaFrančeska BoneliFransoaz Žakobivica dačićkonferencijamaja gojkovićnarodna skupština republike srbijeSvet u 2022the economistZoran Radojičićzorana mihajlović


NAJAVLJUJE SE DA ĆE BUDŽETSKI DEFICIT U IDUĆOJ GODINI BITI PREPOLOVLJEN, A DA ĆE U 2015. GODINI IZNOSITI JEDAN ODSTO\nMinistar finansija i privrede u Vladi Republike Srbije Mlađan Dinkić izjavio je u intervjuu za izdanje dnevnog lista "Blic" da će budžetski deficit u idućoj godini biti prepolovljen, a da će u 2015. godini iznositi svega jedan odsto.\nDinkić je rekao da je Ministarstvo finansija već poslalo striktne okvire budžeta za 2013. godinu svim ministarstvima, koji predviđa da se budžetski deficit prepolovi.\nOn je naveo da to minstarstvo završava rad na srednjoročnom planu strukturnih reformi koji predviđa mere koje će dovesti do obaranja deficita na svega jedan odsto u 2015. godini i do značajnog smanjivanja javnog duga.\nMinistar je istakao da će, uz do sada preduzete mere, doći i do smanjenja subvencija i budžetskih kredita i to za šest milijardi dinara i najavio da će biti donet i zakon prema kome će proces restuktuiranja državnih preduzeća morati da bude okončan najkasnije do 30. juna 2014. godine.\nPrema njegovim rečima, do tada će sve državne kompanije koje sada dobijaju subvencije iz budžeta morati da nađu strateške partnere ili da postanu samoodržive na tržištu.\nDinkić je ukazao na to da će nakon usvajanja budžeta za 2014. godinu, kada se očekuje da BDP počne da raste, prekobrojni u državnoj administraciji biti poslati na tržište.\nOn je naglasio da se u poslednjih mesec dana interesovanje za ulaganja u Srbiju naglo povećalo, pri čemu je najavio potpisivanje nekoliko velikih ugovora već do kraja godine.\nMinistar je precizirao da je u pitanju investicija italijanskog konzorcijuma od 1,8 milijardi evra u najveći solarni park u Evropi, ali i da se očekuje potpisivanje ugovora sa nekoliko poznatih kompanija iz Evropske unije, Rusije i SAD.\nNaš cilj je da Srbija postane najkonkurentnija zemlja u regionu za privlačenje investijcija, rekao je Dinkić i podsetio na to da je već ukinuto 138 parafiskalnih nameta.\nOn je izrazio uverenje da će Međunarodni monetarni fond povoljno oceniiti predlog budžeta za 2013. godinu i da je Srbija već sada spremna za razgovore o novom aranžmanu sa tom finansijskom institucijom.\nPrema njegovim rečima, naše evroobveznice prodate su vrlo lako pre nekoliko dana za milijardu dolara, a tražnja je bila čak za 4,3 milijarde dolara.\nDinkić je podsetio na to da je postignut dogovor o ruskom kreditu u iznosu od milijardu dolara, a da je u planu da do kraja godine budu ispregovarani i povoljni dugoročni krediti sa Kinom za izgradnju autoputeva u iznosu od 850 miliona dolara.\nMinistar je najavio da će na javnoj raspravi biti nacrt zakona o javnim preduzećima koji je dobio dobre ocene Fiskalnog saveta.\nIzvor: Press služba Vlade Republike Srbije, 30.9.2012.


"Novo rukovodstvo ŠG Borja uspjelo da smanji akumulirane gubitke"\n"Do aprila ovdje smo imali gubitak veći od milion KM, a sada je on sveden na 250.000 KM i, ako sve bude u redu, do kraja godine vjerovatno će se desiti da se taj gubitak i potpuno eliminiše", rekao je Pašalić nakon što se sastao sa rukovodstvom Šumskog gazdinstva, lokalnim izvođačima radova u šumarstvu i drvoprerađivačima, a bio je prisutan i direktor "Šuma Srpske" Slaven Gojković.\n"Cilj nam je da ovdje zadovoljimo domaće drvoprerađivače i one koji nisu iz Teslića i izvođače radova koji vrše uslugu sječe s obzirom da je to ciklus koji ne može jedan bez drugoga", naveo je Pašalić.\n"Direktor je, sa kolegama koje je okupio i svim radnicima, uspio da dug iz ranijeg perioda umanji za jedan mali procenat, ali to je proces koji će trajati duži period. Pretpostavka je najmanje tri godine će trajati da se gazdinstvo stavi na čvrste noge, ali je veoma dobro što se stalo sa kretanjem nizbrdo", naveo je Gojković.\n"Pokušaćemo da izađemo sa 80.000 metara kubnih do kraja godine, što bi bilo oko 80 odsto izvršenja planirane proizvodnje", naveo je Dušanić i dodao da je uprava u međuvremenu uspjela da izmiri obaveze prema radnicima osim dijela sa doprinosima, kao i da je opštini Teslić uplaćena rata od 280.000 KM.\nMile Božić, direktor privrednog društva koje se bavi izvođenjem radova u šumarstvu "Javor" iz Teslića, ukazao je na dugogodišnji rascjep sa drvoprerađivačima i Šumskim gadinstvom "Borja", kao i da je zadovoljan što je ministar danas saslušao njihove probleme.\n"Prvi puta od kako ja radim, a radim već 30 godina, imamo neko obećanje da će se nešto subvencionisati i pomoći ljudima koji se bave šumom, a imaju problem sa radnom snagom", rekao je Božić i upozorio da radnici napuštaju ovaj posao.\nKoličina padavina manja od prognoziranih


Pobjednik „Eurosonga“ 2014. godine iz Austrije, Končita Vurst, to jest Tomas Nojvirt, objelodanio je da je već godinama HIV pozitivan, a to je objavio zato što mu je bivši partner prijetio da će taj podatak iznijeti u javnost.\nTomas Nojvirt, poznatiji kao Končita Vurst, odlučio se na ovaj korak jer mu je bivši partner prijetio da će sa ovom privatnom informacijom izaći u javnost, pa je odlučio sam da o bolesti, koju je krio, obavjesti obožavaoce.\n„U budućnosti nikome ne dajem pravo da mi prijeti i na takav način utiče na moj život“, poručio je pobednik „Eurosonga“ 2014. godine.\nTomas Nojvirt na nastupu u februaru 2017. godine\nPjevač ukazuje da nije sa ovom informacijom izašao u javnost prije svega zbog porodice, koja ga je podržava od prvog dana kada je ustanovljeno da ima virus i želio je da ih poštedi javne rasprave o HIV statusu. I njegovi prijatelji, kako tvrdi, znali su za oboljenje i podržavali su ga.\nProšle godine, Nojvirt je zaprepastio austrijsku javnost objavom da namjerava da „ubije“ Končitu, to jest da mu više nije potrebna i da je završila karijeru.


Izveštaj iz Brisela: Politika proširenja EU udarila u zid i ne služi svrsi - Sputnjik Srbija\n09:59 20 Jun 2021\n17:45 18.01.2021 Preuzmite kraći link\n„Iako je 2020. godina trebalo da bude jedna od pretkretnica EU politike proširenja, godina je završena sa agednom proširenja razbijenom u paramparčad“, navodi se u poslednjem izveštaju Centra za evropske političke studije (CEPS) iz Brisela.\nAutor izveštaja Ervan Fuere u analizi naglašava da su obnovljena metodologija pristupnog procesa, „zeleno svetlo“ za otvaranje pristupnih pregovora Severne Makedonije i Albanije i Zagrebački samit lidera EU i Zapadnog Balkana označili pozitivnu putanju za politiku proširenja koja je, do kraja godine, zbog bugarskog veta na pregovore o pritupanju sa Skopljem, „udarila o zid“.\n„Realnost je ta da je bugarski veto samo naglasio nedoslednosti EU pristupa Zapadnom Balkanu i njegovoj evropskoj perspektivi. Posvećenost evropskoj perspektivi Zapadnog Balkana, iako često pominjana u zvaničnim dokumentima EU, ostaje mlaka, a većina zemalja članica je neodlučna da se angažuju u tom pravcu, što oslikava stav javnog mnjenja u nekim članicama o daljem širenju EU“, navodi se u izveštaju, preneo je Tanjug.\nCEPS ocenjuje da je i pored nastojanja Evropske komisije da pojača kredibilitet pristupnog procesa i pruži mu „jače političko vođstvo“, proces postao „senka onoga što je bio prethodnih dekada kada je slovio za najuspešnju spoljnu politiku EU“.\nKao primer navodi se činjenice da je Crna Gora uspela da zatvori samo tri poglavlja za isti period koji je Hrvatskoj bio potreban da zatvori kompletne pregovore o pristupanju.\nDodaje se da je pokušaj Bugarske da insistiranjem na istorijskoj reviziji makedonskog identiteta ubaci istoriju u pristupni proces, doveo do „podrivanja pristupnih kriterijuma“, ali i „ignorisanja 70-godišnjeg iskustva EU baziranog na prevazilaženju prošlosti, pomirenju i vladavini prava“.\nU CEPS upozoravaju da će se „ovaj najnoviji neuspeh“, ukoliko ostane neosporen, „ponoviti u bezbroj drugih slučajeva“ na Zapadnom Balkanu, uključujući i Srbiju.\n„Regija je prepuna sporova, bilo da se radi o teritoriji, pravima ili čak postojanju nacionalnih manjina ili o nacionalnosti date istorijske ličnosti. Bilo koji od njih može lako postati uzrok nestabilnosti ili sukoba ako se ne kanališe pravilno. Zahtevi za podelu ili preraspodelu teritorija mogli bi da otvore Pandorinu kutiju širom regiona“, upozorava se u izveštaju.\nUkazuje se da je rešavanje ovih slučajeva jedino moguće uključivanjem zemalja članica EU u posredovanje koje bi trebalo da se „odvija paralelno, a ne kao preduslov za početak pristupnih pregovora“.\nDodaje se da bi EU trebalo da iskoristi i druge instrumente koji joj stoje na raspolaganju za promociju dijaloga, saradnju među istoričarima i negovanje mreža organizacija civilnog društva koje rade na promociji pomirenja.\n„U pitanju je kredibilitet EU i njena sposobnost da efikasno deluje u najbližem susedstvu“, zaključuje se u izveštaju CEPS.\nZapadni Balkan, proširenje, Evropska unija


Načelnik Centra organizovao prijem za predstavnike drugih institucija na području grada Prijedora - GradPrijedor.com - Portal grada Prijedora\nHome»Društvo»Načelnik Centra organizovao prijem za predstavnike drugih institucija na području grada Prijedora\n30. marta 2016. Updated: 30. marta 2016. 1 Min Read\nNačelnik Centra javne bezbjednosti Prijedor je povodom Dana policije danas, 30.03.2016. godine, organizovao prijem za predstavnike drugih instituacija (grad, sud, tužilaštvo, vojska, civilna zaštita, vatrogasna jedinica).\nNačelnik Centra je izjavio da mu je veliko zadovoljstvo što su se odazvali svi predstavnici, te da se svima zahvaljuje na odvojenom vremenu za tradicionalni prijem koji rukovodstvo Centra organizuje svake godine povodom Dana policije MUP-a RS. U toku sastanka vođen je razgovor dosadašnjoj saradnji institucija, za koju su svi saglasni da je na izuzetno visokom nivou.\nTakođe je razgovarano o planiranim aktivnostima za budući period, kako bi svi zajedno u okviru svojih nadležnosti preduzeli potrebne mjere i radnje kako bi saradnja bila još bolja, a stanje bezbjednosti podigli na viši nivo.


Prijetnje institucijama na državnom nivou unose podjele među građane Bosne i Hercegovine (BiH) i uskraćuju im prosperitetniju i stabilniju evropsku budućnost, saopštio je 25. oktobra Biro za evropske i euroazijske poslove State Departmenta na zvaničnom Twitter nalogu.\nBiro za evropske i euroazijske poslove je tijelo koje razvija i sprovodi spoljnu politiku SAD u Evropi i Euroaziji.\n“Sjedinjene Države nastavljaju da naglašavaju ključnim liderima BiH našu posvećenost Dejtonu, suverenitetu i teritorijalnom integritetu BiH. Prijetnje institucijama na državnom nivou unose podjele među građane BiH i uskraćuje im prosperitetniju i stabilniju evropsku budućnost”, navodi se u poruci.\nSrpski član Predsjedništva BiH Milorad Dodik je najavio je da će tražiti prenos svih nadležnosti sa državnog na entitetski nivo, što nije u skladu s Ustavom BiH.


Snagom volje do najboljih rezultata - Men`s Health\nSezona slava i praznika, trpeza bogatih raznoraznom hranom, limenka piva, sofa i televizijski program deluju i više nego primamljivo kako se primiče kraj godine? Kako pojačati snagu volje i odoleti jednostavnijem i, samo privremeno, lepšem rešenju?\nIstraživanje koje je nedavno sprovedeno u Poslovnoj školi Univerziteta u Vorviku bavilo se problemom snage volje. Rezultati do kojih su stručnjaci došli su doneli i dobre i loše vesti – dobra vest je nauka nije uspela da dokaže da neki ljudi imaju jači snagu volje od drugih, a loša da bi se snaga volje trebalo smatrati mišićem – mora da se odmara i trenira.\n„Zaključili smo da snaga volje zaista zahteva da na nju obratimo pažnju. Moguće je smanjiti je nekome time što ćete mu zadati komplikovane mentalne zadatke“, rekao je Četer.\nIdite u teretanu pre posla, pre nego što kognitivni napori radnog dana dobiju priliku da utiču na vašu sposobnost samomotivacije. Takođe, držite se zdravih grickalica, što ćete uspeti jedino ako svaku nezdravu namirnicu u svom okruženju zamenite zdravima.\nPročitajte i SAMO ZA MUŠKE OČI: Brazilska lepotica Lais Ribeiro u najseksi izdanju do sada (FOTO)\nSnagom volje protiv crnih misli\nPogledajte šta poznate ličnosti imaju da kažu o sreći i pozitivnosti. "Možda to ne shvatate…\nPojačajte snagu volje\nRezultati novog istraživanje sa Univerziteta UCLA u Los Anđelesu, kažu da navike pobeđuju želje čak…\nMajkl Fasbender je rođen 1977. godine u nemačkom gradu Hajdelbergu, a odrastao je u irskom…\nTags: praksa, snaga volje, trening, volja, život\nPrevious Navike koje morate da steknete zarad najboljih rezultata u teretani\nNext Globalno zagrevanje će “ubiti” pivo


Predsednik ISWA upozorava na budući uticaj odbačenih elisa vetroturbina na životnu sredinu\nEkspanzija vetroelektrana, pored različitih pozitivnih uticaja na životnu sredinu, izaziva i zabrinutost, jer će, kako se procenje, stvoriti u budućnosti više miliona tona otpada koji se ne može reciklirati, upozorio je predsednik Međunarodne asocijacije za čvrsti otpad (ISWA) Antonis Mavropoulos.\nMavropoulos je na svom blogu naveo da se očekuje da će u svetu do 2050. godine nastati oko 43 miliona tona otpada od elisa vetroturbina, od čega će, prema nedavnoj studiji, Kina morati da upravlja sa 40 odsto otpada, Evropa sa 25, SAD sa 16 a ostatak sveta sa 19 procenata tog otpada.\nUticaj na životnu sredinu i zdravstveni rizici vezani za korišćenje energije vetra od nedavno privlače više pažnje. „Jedan od najpotcenjenijh, negativnih i neželjenih efekata izgradnje vetroagregata jeste to što ne traju dugo (manje od 20 godina) pre nego što moraju da se zamene. A njihove elise se ne mogu reciklirati „, naveo je Mavropoulos.\nOn je upozorio da problem odlaganja elisa počinje da se javlja kao značajan faktor u budućnosti, jer se vek trajanja prvog talasa ranih komercijalnih vetroelektrana sada približava kraju.\nMavropoulos navodi da se elise proizvode od kompozitnih materijala, koji u suštini problematični za životnu sredinu, jer za njih trenutno nema uspostavljenih industrijskih ruta za reciklažu.\n„Da bi se energija vetra koristila na zaista održiv način, od ključnog je značaja da se pronađe način za upravljanje otpadom od velikog broja elisa vetrogeneratora koji se očekuje“, rekao je on.\nPredsednik ISWA je ocenio da industrija treba da razvija tehnologiju koja će omogućiti da turbine budu održive i u kontekstu životne sredine i ekonomske isplativosti, poput korišćenja biosmole i biorazgradivih termoplastičnih kompozita u proizvodnji lopatica. On je dodao da bi trebalo istražiti i modularni dizajn i mogućnost ponovne upotrebe elisa.\n„Problem elisa vetroturbina odslikava opštu odliku našeg sveta. Iako postoji promena u pogledu održivosti, a turbine su definitivno deo ovog novog načina razmišljanja, čak i najnaprednije industrije ne uzimaju u obzir kraj veka trajanja svojih proizvoda. Evolucija vetroturbina dala je odlične rezultate u korišćenju obnovljive energije – nažalost, deo tih rezultata će biti nekoliko miliona tona otpada koji se ne može reciklirati. Obnovljivo jeste, ali ne i održivo! „, rekao je on.\nOn je rekao je da je vreme da se princip proširene odgovornosti proizvođača proširi geografski, odnosno da se primeni u celom svetu za najopasnije proizvode, kao i da obuhvati sve vrste novog otpada koji se očekuje u narednih 10 do 15 godina.\nTagovi: energija vetra, ISWA, otpad, upravljanje otpadom, vetroelektrane, vetroturbine\nPočetna » Vesti » Otpad » Predsednik ISWA upozorava na budući uticaj odbačenih elisa vetroturbina na životnu sredinu


Oštre reakcije na podelu paketića povodom Svetog Save u Pljevljima | Novine Toronto\nOštre reakcije na podelu paketića povodom Svetog Save u Pljevljima\nOpozicione stranke u Crnoj Gori oštro su reagovale na to što je novoosnovana organizacija "Sveti Sava" povodom verskog praznika Svetog Save u Pljevljima podelila poklon paketiće za đake prvake.\nDeca islamske veroispovestri juče su dobila slatkiše, a pravoslavci i bojanke sa likom Svetog Save i brošure o njegovom delu.Socijaldemokratska partija (SDP) pozvala je nadležne inspekcije da hitno pokrenu odgovarajuće procedure prema rukovodiocima škole u Pljevljima.\nPoslanica SDP Draginja Vuksanović Stanković kazala je da je u Pljevljima u 21. veku, na Dan sećanja na žrtve holokausta, na vreme od pre 80 godina kada su deca deljena i tretirana prema veri, "neko" tražio spisak da provjeri koliko ima pravoslavne, a koliko muslimanske dece u prvom razredu osnovne škole.\nReagovala je i Bošnjačka stranka."Podela poklon paketića za đake prvake u Pljevljima povodom dana srpskog sveca klasičan je primer religijskog delovanja u školama, što je strogo zabranjeno", saopšteno je iz Bošnjačke stranke (BS).\nU toj partiji smatraju da je na taj način grubo zloupotrebljena škola, kao obrazovna institucija.\nAlbin Kondo, direktor Osnovne škole "Boško Buha"kazao je Pobjedi da nije imao izbora osim da prihvati ponudu, jer da je odbio, uveren je da bi bio, kao neko ko je dio islamske zajednice u gradu, izložen osudama da je to učinio zato što "ne voli Srbe, pravoslavce".\n"Našao sam se u nebranom grožđu. Znate kakva je ovo sredina? Na šta sve ljudi obraćaju pažnju? Ja sam bio teško bolestan i kada je meni trebalo, ovaj grad je bio jedinstven i složan za mene", rekao je on.\nUčiteljicama prvih razreda je dao nalog da obaveste roditelje đaka o podeli paketića i da onaj ko želi može da dođe i preuzme ga u školi.\n"Napomenuo sam i da se nijednom detetu ne da paketić ako tu ne bude roditelj", dodao je Kondo.\nPokloni su dostavljeni gradskim školama a tokom narednih dana biće isporučeni i poklon paketići za 29 učenika u seoskim osnovnim školama.\nPredsednica nedavno osnovane humanitarne organizacije "Sveti Sava" Vela Mićković kazala je za Vijesti da su smatrali da je prikladno da povodom velikog pravoslavnog praznika "podele radost svetosavskog običaja darivanja svetosavskih paketića".\nKako je dodala, osim satanizacije Srpske pravoslavne crkve (SPC) u Crnoj Gori, ne vidi drugi problem za hajku na paketiće.\nOvo nije prvi slučaj da humanitarne organizacije bliske Srpskoj pravoslavnoj crkvi dele poklone deci u školama. Nedavno je u Tivtu, Bratstvo srpske pravoslavne omladine "Sveti Pantelejmon" podelilo novogodišnje paketiće učenicima osnovne škole "Drago Milović", uz koje su prikačili letak te organizacije.Tim povodom je i ombudsman formirao predmet, nakon što je stiglo više individualnih pritužbi roditelja i Hrvatskog nacionalnog veća.


Bivšem direktoru Rajfajzen banke pretresli stan, u toku njegovo lociranje - Alo.rs\nBivšem direktoru Rajfajzen banke pretresli stan, u toku njegovo lociranje\nPolicijski službenici SIPA, po nalogu Suda BiH, pretresli su stan u Sarajevu, koji koristio nekadašnji direktor Rajfajzen banke u BiH Karlhajnc Dobnig, u okviru istrage zbog navodnih finansijskih malverzacija.\nPolicija BiH, Foto: EPA\nIstragu vode pravosudni organi Austrije i Nemačke koji su se Sudu BiH obratili za saradnju, u okviru međunarodne pravne pomoći.\n- Pretres je izvršen u okviru saradnje sa institucijama Nemačke i Austrije. Istraga se odnosi na sumnje u finansijski kriminal i pranje novca u odnosu na dodele određenih finansijskih doznaka i uplata, u ukupnom iznosu od oko pola miliona evra - rekao je portparol Tužilaštva BiH, Boris Grubešić.\nOn je potvrdio da se u fokusu istrage nalazi bivši visoki službenik iz bankarskog sektora.\n- U toku su aktivnosti na njegovom lociranju, hapšenju i ispitivanju u okviru istrage - rekao je Grubešić koji u interesu istrage nije mogao da otkriva više detalja.\nPortparol SIPA Luka Miladinović potvrdio je da je izvršen pretres jednog stambenog objekta.\n- Tom prilikom privremeno su oduzeti mobilni telefon, računarska oprema, eksterna memorija, tablet, kao i razna poslovna dokumentacija. Svi oduzeti predmeti biće predati Sudu BiH - istakao je Miladinović.\nbanka Sarajevo Rajfajzen banka region\nMAMA USPELA SAM U ŽIVOTU! Sestričina Nataše Bekvalac završila u najpoznatijem kvizu, od sreće pala u trans (FOTO)\nKako je olupina aviona na islandskoj plaži tu zapravo dospela?\nEvo kako da spasite čoveka od MOŽDANOG UDARA: Sve što vam treba je jedna igla\nUDAR SPOLJA Poturanje dokumenata Srbiji vodi u oružani sukob! Opasnu igru konstruišu velike sile\nOvo je prva država u koju Srbi mogu na more bez PCR testa, dovoljno je samo da imate sertifikat o vakcinaciji